Renang ye termasuk salah settong kasennenganna nak kanak, utamana nak kanak se odi` e derah kota otabe se e bengkona paseser. Renang riya bisa masekat ka pertumbuhanna anak, ye ruwa malanjhang soko, bhagus ka tabu` ma` le ta` terlalu lempo, ka otot tangan ye bhagus kiya. Renang riya nyaman mun semma` ka tase`, bisa ajhar e tase` tape eghir pengghir, tape kabannya`an ajharra e kolam renang, panennga lebbih aman tembhang e tase` se resikona raja. Bede pole mun arennanga ye pade ben olahraga laenna kodhu pemanasan ma` le ta` kram, mun kram pas e dalem aeng bisa bisa tasellem abe`. Pemanasan se enteng ben ka` berka` sakejjha`.


Molaen bisnis online jiah bhuto modal se relatif lebbi kennek e bhendhingaghi bik molaen bisnis laennah. Hedeh lok parloh nyewa otabeh melleh kennengan gehbey toko, lok parloh ngeluaraghi biaya biaya operasional, mon skalanah kennek hedeh kiah lok parloh ngegeji karyawan. Mala ghebey ngejhuel produk tertentu, hedeh bisa dheddhih reseller, artenah hedeh lok parloh ngeluaraghi pesse ghebey biaya produksi. Mangkanah bisnis online jiah dheddhih bisnis se bisa e lakonen sapah bhein, termasuk hedeh. Ghebey beberempah usaha, bisnis online mala keng bisa amodal hp tok, dheddhih perantara antara sittong supplier bik pembeli. Deri jiah usaha bisa ajhelen secara online ben lok ruwet.


Engko' andi' laptop merek Asus ejhuwal polana tang bini andi' notbok otaba laptop kenne' merek hp. Aherra tang laptop ejhuwal ban mon ako-lako ngettik ngangghuy din tang bini. Keng setiya laptop kenne' jiya rosak, ban nyetrom ghir-pengghirra ya pas ta' bisa alako. Pas terro melleya pole keng arghana laptop paleng mode 5 juta ka attas mon melle ghuy-angghuyan tako' dhuli rosak. Poko' biyasana segghut noles ban ekerem ka majala setiya kodhu ngenjham andi'en oreng. Kadhang todus keng mon la bhuto ya paelang ghallu rassa todussa ma'le ta' ambu noles. Polana mon la abit ta' noles kadhang pas ta' nemmo pekkeran sakale.


Mamfaat olahraga areya banne ghun ghabay ka bhadhan. Tape bisa mamfaat ka pekkeran ban ate. Lakar bannya' madhaddhi pekkeran areya nyaman dhingla olahraga. Mon andi' perkara se rowet, kadhang ghun eghiba jhalan la elang pekkeran roweddha. Jha' pa apa kadhang ghampang mon ekoca'aghi, keng se ngajhalane kadhang ghi' epasengka. Monla epasengka ajiya pas make eyajhagha da'ramma'a bhai cora' ta' meddhas. Mangkana jha' oreng ajellasaghi mamfaat olahraga esangghu congoco. Sangghu tako' edangbadang polana ta' ekatela' koca'en maafaaddha. Ya mon manfaat jellas paddhang ban padana bi' dhusa ya bannya' oreng se ngalakone kabhaghusan ajiya. Ta' kera bada oreng ngalakone kajhuba'a polana dhusana paddhang.


Para` bhan laggu pas e bulan Februari 2022, engko` gi` ta` olle kalakoan ye lakona ka tase` ngakan edissa`. Nyambi nase` barungngan, nase` sodu. Kakanan khassa Dhisa Asembagus, Situbondo. nNgakan e tase` ngangghuy tangan ben abecco ka aeng bhutolan otabe ka aeng tabar otabe aeng tase`. Aeng tase` e pantai Jangkar (semma`na bengko) gi` ta` gheddhe`. nyaman ongghu ngakan nase` sodu ghu lagghu. Mun engko` tade` bhusenna ngakan nase` sodu bhan lagghu, abab, otabe malem. camporan jhuko` tase` se e bhit sebbhit ben kuah kentel santen barna koneng pas e berri` labu ben alamben karrupuk bi` cangi (sambhal eberri` temon otabe kocambah kene`)


Sala sittong cara ghebey metaoh rassah cintanah kita dek kanjeng Nabi Muhammad SAW ajiah lebet ngenang kelahirannah beliau. Molodhen ajiah bentuk penghargaan se cek rajenah dek kanjeng nabi SAW ben kita kodhu bangga andik areh rajeh riah. Lebet kelaksananah kegiaten riah mandher madheddhihaghi motivasi ben inspirasi kecintaan kita dek kanjeng nabi SAW ben selalu ngejhelenaghi nat - sonnatteh. Maksod ben tojjhunah acara molodhen riah ghebey media silaturahmi ben ningkataghi ukhuwah islamiyah. Selaen jiah ghebey motivasi ningkataghi abek male lebbi beccek. Ben terakhir dheddhih fasilitator ghebey nombuaghi rassah cinta dek kanjeng nabi SAW ben ningkataghi keimanan ben ketaqwaan dek Allah SWT.


Ebbal areya bento'en bungkol, kolkol, ban bunter. Ebbal biyasana eyangghuy bi' oreng se maena ebbal neng tengnga lapangan. Ebbal areya bada bannya' macemma. Bada ebbal volly, bada ebbal basket, bada ebbal tempak, ban ebbal se laen. Ebbal se ekacaca engko' areya ebbal tempak. Ebbal tempak biyasana ekamaen bi' oreng se bannya'en bada sabellas oreng. Sapolo rowa pemaen se ta' olle negghu' ebbal, ban settong pemaen se olle negghu' ebbal. Bada atoranna bang-sebang toro'en. Tape seteya jha'la bada wasiddha. Areya ta' kera bada oreng congoco pole polana bada se sala tengkana neng lapangan. Ebbal tempak bunter jiya neng dalem maen ebbal raja, arowa kodhu epamaso' ka gawangnga muso se ejaga bi' giper. Monla ebbal lebat dari gharis baba otaba la nyeddhing jharing se bada neng gawang, arowa tandhana ebbal essa amaso'.


Aghama Bhuddha andi' ketab socce se nyamana ketab Tripitaka reya settong okara kona dari pangeran Siddharta e dalem parjhalananna nyare kabibbhasan se aesse ajharan da' se parcaja ka aghama Bhuddha. Oca' Tripitaka asalla dari bhasa Sanskerta, tri se artena tello', ban pitaka se artena kranjhang. Dhaddhi artena Tripitaka reya tello' kranjhang. Oca' "tello' kranjhang" se partamana eyarteyaghi dhaddhi baddha manuskrip dari daun ta'al se aesse tello' Kanon Bhuddhis (Vinaya, Sutta, ban Abhid=hamma). Dalem pangembhanna Tripitaka otaba Tipitaka aropaaghi sebbhudhan se eghunaaghi kaangghuy nyebbhut tello' bagiyan otaba baddha otaba kompolan Ketab Socce aghama Bhuddha. Bang-sebng aliran Buddhis awwal rassana andi' cem-macem Tripitaka dhibi'.


Sapa se ta` terro endi` bhadhan bhagus ben tengghi, tape ta` usah ngangghuy alat gym?. Sapa bhai terro, pera` oreng dhang sakadhang males ngalakoni. Salah settongnga bisa ben olahraga renang. renang riya cokop e minate ben nak kanak ngode. Apapole se bengkona e paseser otabe se e kota sekalian. Renang riya paleng cepet matengghi kabe` ben ma bhagus ka bhadhan. Oreng renang riya se ajhalan sokona ben tanganna ngajhul ka ade`. Salaen ruwa alatih nafas ma` kuat e dalem aeng. Pas pole bagiyan bhadhan enga` tabu` bisa kene` panengnga renang. Kan ta` parlo senam tabu` nya` bannya` ben berka` se jhauh, cokop ben renang bisa matengghi ben bhagus bhadhan.


Cobik ajiyah pekakas se mesteh bedeh e romanah oreng Medhureh. Cobik riyah egebey deri betoh bedeh jughan se deri tanah liat. Bentuk'en cobik riyah bunder, mon okorannah cem-macem bedeh se kennek, semmo rajeh ben rajeh. Cobik riyah egunaaghi kaangghuy ngalosen plappa otabe kakanan. Pasangannah cobik riyah cek-kocek se gebey ngocek plappa neng cobik. Rassanah plappa mon ekocek ngangghuy cobik lebbi seddek mon ebendingagih bik plappa se ealosen ngangghuy blender. Polanah minyak asleh se bedeh deri kakanan pas bisa keloar deddhinah kakanan pas deddhi kebbi ro'om mon ekocek ngangghuy cobik. Biasanah oreng mon agebey cenge makle nyaman sereng ngangghuy cobik ben cek-kocek, rassanah cenge mon ekocek neng cobik betoh pas lebbi nyaman.


Pas pandemi COVID 19 riya, bannya` oreng se posang ka pesse. Panengga bannya` se langsung usahana totop sampe` aghulung teker. Kabbhi kan serba e batasse. Jarak se terbatas, akhirra merre ka selaen. bannya` oreng se e PHK alias ambu alako. Dari bharang kene` se ta` etangale mata dhaddhi kabbhi dampakna ka aspek kaodi`an. Ben ta` pera` ruwa ye se aghebey malarat pole mun pas gaya odi`na tengghi tape ta` endi` tabungan darurat, tambeh stres pole. Mangkana mun bisa kodhu endi` sempenan ye jhe` paleng sakone` nyempen bhan bulan 40%-50% nyempen pessena dari kalakoan. Odi`na pas pandemi kiya nyoba alakon se sabedena, jhe` neng senneng malolo.


Sala settong olahraga se terkenal ben bennyak terro elakone bik oreng ajiyah selancar. Andi termasok oreng se terro selancar dek ombek'en tasek neng Bali. Selancar jiyah olahraga se ngemanfaatagih ombek nneg tasek, ombek se eangghuy riyah se teggih, deddhi mon selancar bisa ketelak genteng. Aherrah bedeh settong kesempathen teppak preian sekolah, Andi entar dek Bali bik kancanah keduek. Edhissah, Andi tentoh le nyewa papan selancar ben bedeh oreng pemandunah, senyatanah ombek teppak jiyah lok pateh beccek gebey selancar keng Andi pagghun terro selancar areh jiyah, teppak selancar pertama gik nyaman bein keng teppak selancar keduek ombek se deteng cek rajenah, Andi sampe sossa nyeimbangagih bhedhennah sampe Andi tenggelem neng tasek, untungah Andi bisa renang ben lok alannyok dek tasek se dhelem deddhih bisa selamet ben etolong reng-oreng.


Oreng samangken manorot kaula jareya ampon la ghaduwan andaran ghuru bhi' dhibi' edeng. Kalaban badannah guru aghama jareya bisa madaddhi aghi ka'odhi'an jareya ghaduwan panerangan. Mela dhari ka'dhinto guru se bisa ngajaraghi ka'dhinto manabi bisa ghi guru otabah ustad se bisa ban onenge kabadha'an aghama ka'dhinto. Ngaregghaen kabadha'an kaom ulama ka'dhinto daddhi aghin sadhajana ommat jareya ghaduwan pandengan manabi sampeyan sadhaja lok paham ban oneng masalah aghama. Kalabhan dhari paneka sampeyan kodhu onenge sadhajan paneka ghaduwa maslahat se ae ban bhuten. Daddhi fongse dhari jareya engghi ka'dhinto malorosaghin ka elmoanah. Mela dhari ka'dhinto jha' asal mele ghuru itaba ustad ghabay madaddhi pangara'an ban somberrah elmo tarotamah elmoh aghama.


Bada songay se ekennengnge na’-kana’ ngoda ganteng anyama Awang Sukma. Jiya senneng nope soleng ban senneng nyare mano’. Ta’ pada bi’ are laennna, mano’ tada’ ngombar bakto jiya. Terro tedunga, dhibi’en ngeding sowarana oreng ngoca’ bada petto’ bidaddari mandi neng songay. Dapa’ ka songay, dhibi’en ngitek ban ngeco’ sala settong kalambhina bidaddari. Tante, bidaddari se arassa kaelangan kalambhi dhaddhi sossa molena pas ta’ bisa abali pole ka langnge’. Ta’ abit, bidaddari jiya narema apa se epatabar Awang Sukma. Ta’ abit, reng kaduwwa jiya akabin pas andi’ ana’ anyama Kumalasari. Aherra bidaddari ban ana’ bine’en jiya tao jha’ lakena se ngerrep kalambhina ban ta’ bisa mamole dhibi’en ka langnge’. Arassa sossa, bidaddari jiya ngajhak ana’ bine’en ka langnge’. Maghinaghi lakena neng bhume.


Daerah penyokong kotah se bede tak jheu dheri kottah rajeh engak Malang otabe Batu ben engak Bogor biasanah terkenal moso wisata alam. Oreng kottah engak Jakarta otabe Sorbhejeh biasanah la bhusen moso wisata kota engak mall otabeh pusat perbelanjaan. Oreng kottah biasanah nyareh wisata alam polanah ning kottah rang-rang se katemmoan moso ka'=bhungkaan engak pohon2 otabeh sabe ben kebon. Wisata alam riyah benyak ning daerah penyangga ning seddhik kottah. Biasanah Jumat malem jhelen dhek malang dheri sorbhejeh otabeh dheri Jakarta ka Bogor aiyah rammih moso kendaraan se a wisataah. Oreng kottah riyah biasanah pas mole ning Minggu malem, dhedhi jhelen arah balik se rammih moso kendaraan.


Andik karenah tepong bik gule mera senyaman e kakebey kue apen. Benyak oreng sedhujen ngakan kue apen riah polanah andik rassah se manis ben lemak. Kue apen Madureh bedeh bik kue apen sebedeh neng disah laennah. Mun derih jhellingah kue apen andik bernah se cem-macem tergantong kesokanah oreng se agebey. Bedeh se bernah mera, biru, bedeh kiyah se bernah pote, ben berna mera derih kua santenah. Biasanah kue apen sekottah bunter.Kue apen jiah e kakebey derih tepong seeberik aing santen pas e pemasong ke delem loyang. Jejenan khas Madureh riah mun e kakanah e seram bik kua derih gule mera.


Jha' man dhimman neka paste butoh hp, sebab aneka sala settong kabutoannah manossah e jhaman se serba digital kabbhi jareah. Melanah oreng ghaduwan hp neka lakar e tengghu dhari merekkah mon samangken. Hp Iphone neka daddhi sasaran, manabi oreng ngangghuy hp jyah e sebbhut oreng se paleng soghi taoh jha' salaen pole. Sebab anapah samangken la bedennah hp lakaran daddhi sala settong pameghien kaom, se eka'dhimmah hal jareah tantonah sadhajana paste onenge. Mon hp nah xiomi, oppo, vivo jyah bhagi kalangan bebe ban mandhe'. Manbi oreng se ngangghuy samsung jyah kalangan nengnga. tapeh manabi oreng se ngangghuy iphone neka lakar oreng se cek soghinah juah.


Kabula paneka abdhina keyae esebbhut jhughan bhindhara otaba santre se ekaparcaja sareng keyae. Kabula biyasana ta' pate bannya' ajhar e pondhuk otaba se la abit ajhar e pondhuk, tape segghut ngereng keyae kaammaa bhai, ban elmona biyasana langsong dari keyae. Oca' kasarra kabula paneka pembantu tape manabi e Dhisa, kabula paneka pada ehormat. Ehormat polana segghut asandhing sareng keyae ban magharsare tondu' ka kabula otaba ngormat polana eyangghep bakkella keyae. Mangkana sampeyan manabi tapangghi sareng oreng se segghut asareng keyae paneka saongghunna kabulaepon keyae se ekaparcaja ban dhaddhi pamakonna keyae. Sadhaja dhabu manabi bada napa biyasana etetepaghi otaba ayatoraghi sareng kabula dhimen sabellunna ka keyae.


Naila  setiyah le semester ennem kulianah, mon le semester riyah andik kewejibhen gebey magang neng perusahaan gebey salah settong tugassah neng kuliah. Naila aherrah meleh perusahaan se bedeh neng daerah Gersik, Jebeh Temor. Ajiyah perusahaan se agebey parfum, lakonah molaen deri pagi pokol pettok lagguh sampe pokol lemak sore. Naila ngekos aherrah se semmak ben kennengan magang perusahaan jiyah. Polanah jeuh deri oreng tuanah, ben areh mon mareh alakoh Naila mesteh etelpon bik mamak'en etanyaen kaberrah. Mamak'en kiyah ngengak'en maggih jeuh deriyeh jek sampe loppaen dek senyamanah sholat polanah ajiyah kawejhiben bik-dibik edeng. Ontongah, Naila riyah tak toman se nyamanah ninggalagih sholat riyah malah mon areh Senin ben Kamis, Naila gik nyempetagih apasah ben mon mole deri lakonah jiyah Naila mesteh nyempetagih bektoh gebey ngaji Al-Qur'an.


Arapah parloh TV digital? Mon jenis TV laen jiah ngangghuy parabola, mon TV digital riah ngangghuy teknologi DVBT2. Selaen jiah, TV digital jiah lok padeh bik TV langganan, tabhenah ajiah free to air alias mon negghueh gratis. Ajiah andik ketajheman ghember ben kejernihan suara se depak dek High Definition. Selaen jiah, TV riah kiah bisa e akses bik TV analog otabeh smart TV. TV analog parloh e lengkapin bik alat bhentoh peneremah siaran se nyamanah dekoder otabeh set top box (STB). Keng mon TV neng roma le sedia jenis siaran TV digital, maka lok pake namba STB pole le bisa megek siaran digital.


Kemampuan passing'ah David Beckham jiah sala sittong kemampuannah se paleng bhagus sebagai pemaen bal. Ajiah e kenal bik akurasi pinpoin ben kemampuannah mele kancah setimmah se pas bik proporsi kebhutoan maen. Beackham kiah master neng set pieces, terutama tendangan bebas, ben e kenal bik kemampuannah ghebey ngoper bal se pas bik posisi ben kekuatannah. Beckham kiah e kenal bik pandhengannah se luar biasa ben kemampuan mecah permaenan. Ajiah andik pemahaman se delem dek psoisinah cah kancah sittong timmah. Ajiah kiah bisa amaen nge-passing ben ngoper se bisa merrik kesempaten skoring. Ajiah kiah oreng se alakoh keras ben e kenal bik kemampuannah ghebey ngetrek ben nge-tackle teppak eng e bhutoen.


Sala sittong ghengan se cokop serring emassak ma'-emma' eroma riyah ghengan tarnya'. Carah aghebeyyeh cokop ghempang ben biasanah ghengan riyah biasah eghebey pelean kakanan e roma'an. Benni ghun jiyah, ghengan riyah cocok e kakan so cem-macemmah jhuko' nga': tellor, ajhem, jhuko' tase', tahu ben tempe. Biasanah ekakan so cengi makle sajhen kobessah. Maskeh argenah mode, carah amassak ghengan riyah koduh e perhati' aghi. Ghengan tarnya' cokop ekellah 1-2 menit beih ben ta' olle ekakan lebbhi deri 4 jem polanah bisah nyebeb aghi senyawa se bahaya masok ka bheden. Bennya' oreng mala kadeng nganga' ghengan riyah ghebey ekakan pole. Hal riyah sajhen bahaya polana bisah nyebeb aghi kanker. Deddih majuh se bisa mungkin, kita koduh taoh ngola ghengan se teppa' sopajeh kita olle manfaatteh sayur benni sabekliggeh.


Kapal kiah sittong peleyan se ramah lingkungan. Kapal lok ngeluaraghi polusi udara akadik kendaraan amotor laennah, tebhenah hedeh bisa nikmatin perjalanan tanpa kodhu ngerosak lingkungan neng sekitar. Lebet jiah hedeh bisa awisata secara nyaman ben tenang sambih ngebhentoh ngelestariaghi keindahan alam se bedeh. Dheddhih mon hedeh terro awisata ben nikmatin keindahan alam secara nyaman, aman, hemat bektoh, ben tenang, kapal ajiah peleyan se le paleng teppak. Ngangghuy kapal ngebey hedeh bisa alengleng plau-pulau se raddhin, nikmatin panorama tasek, ben entar dek kennengan-kennengan se lok bisa e jangkau bik kendaraan darat. Dheddhih jhek ragu ghebey ngangghuy kapal mon terro awisata ben nyeling raddhinah alam.


Neng Madhura paneka badha romah adhat dah jughan akadhi se laennah. Sebhutannah ka'dhinto pekarangan otaba taneyan lanjhang. Taneyan Lanjhang engghu ka'dhinto taneyan se e esse'en sareng pan saponapan kaloarga ban malanjhang bangunannah. Sekap rassah kakaloarghaan reng Madhura jareya ampon cokop egeressah dhalam romah adhat ka'dhinto. Bahkan e dhalam settong taneyan lanjhang jareya bisa aesse 3 sampe' 10 kaloargha se ngennengngen roma jareya. Ngajunjhung rassah sataretanan ban sekap aghutong rojung ampon la daddhi hal se kodhu e lakoneh ban badha neng dhalam raghana reng Madhura. Sampe' samangken neka taneyan lanjhang ka'dhinto gi' pagghun eksis neng kalangan dhisah Madhura. Sa'ajhennah manabi neng kottah kodhu bisa jughan.


Dina kedetengan tamoy dheri Lampung nyamanah sari. Sari kancanah Dina dhari Kuliah sampek padhah alakoh esorbaja. Pas Dina Moleah ka Madhura, Sari pas eajhek ka Madhura moso Dina. Sadhepakna ka Madhura Sari eajheg lenjelenan moso Dina Dhari Sumennep, Mekkasen, Sampang, pas terros ding la para’ abelieh ka Sorbajha nyepper ka Bangkalan. Emolaeh dhari Sumenep Dina nyambih Sari Ka Pantai Salopeng marenah alengleng e salopeng pas ngakan kakanan khas Sumenep Soto Sumenep etambeh korket, kalagghuannah pas ka Mekkasen lenjelenan ka Api Tak Kunjung Padam pas Lanjut ngakan Sate Lalak, pas terros ka Sampang entar ka bebek sinjai terros ka bangkalan pas ngakan Nase’ Serpang. Sari Perak Selama samingghuh e Madhura eajek Kulineran moso Dina.


Gharabhanna motor lestrek ghabayanna Xiaomi aherra kalowar ban epabhucor lebat informasi se ngalowwa neng bakto bakto se la lebat. Gharabhan motor lestrek Xiaomi MS11 ajiya ejhellingaghi pada bi' motor sedan McLaren. Informasi parkara desain motor lestrek Xiaomi se da' kaada'en bhucor neng media sosial dari Cena Weibo. epajellas dari ArenaEV neng are Sennen (30/01/2023), mapaddhang cokop jellas acaca marghana gharabhanna ada'en motor lestrek Xiaomi. Dari foto se la ngalowwa ajiya, esebbhut nyama kendaraan ramah kennengngan jiya areya motor lestrek Xiaomi MS11 polana bada tolesan jiya neng bagiyan ada' motorra. Neng dari segi desain, Xiaomi MS1 areya motor lestrek abento' sedan ban badana empa' labang.


Kulah toman melleh mesen cuci namong mesin cuci neka langsong rosak sang sekale nyobak jaruah.Lajuh kulah bingong sakarebbeh dhibik bhakto jaruah, se e ka'dhimmah lakaran bhaktonnah lok rosak mak rosak. Padahal se melleh ghi buruh berik mak ollle se areh langsong rosak sakalen. San marennah dha' neka lajuh kulah agessa sareng toko elektronigghe ban mentah ghenteh, melanah bharang paneka la ampon jhubek ban langsong rosag padaal ghilok e angghuy sakaleh. Hal jareya tantonah la maghabay kulah caremmet ruah kadok ban lok mekker pole anapah mek bisa bharang elektronik se ghi' buruen e bellih bisa ancor sakalean. Lajuh sareng tokonnah e ghenteen sareng se lebbhi sae.


Seafood samangken bannyak esarah sareng oreng se lok tomanan ka pasar.. Seafood jughan ghaduwan potensi se sae ghabay ksehadhan. Samangken angka stunting paneka la ampon tengghi pole ghi. namong cara-carannah pamarentah samangken ampon la gencar, kareh masyrakattah bein se kodhu norok andhil matoron angka stunting neka. E kottah Bhangkalan ampon la mareh ngalakoneh sosialisai penurunan angka stunting ruah. Nah, neka bhagus. Panoronan angka stunting neka sareng konsumsi kakanan tengghi protein akadhi jukok tase'. kabadhaan jukok tase' ka' dhinto bhagus jughan daddhi programmah pamarentah ghabay makenga' pentengah konsumsi jukok tase' otabah seafod paneka. Manabi nak kanak parenge jukok se sobhung lappannah, ban hasel kella'an bein.


Lagu daerah engghi Paneka laghu se eciptaaghin a aghin dhari para nenek moyang se dhisah asallah ban biasannah ghaduwan tema se lengket sarah sareng kaodhi'an masyarakat setempat. Umumnah laghu daerah ka'dhinto ghaduwan lirik se khas dhari asal dhisannah ka'dhinto. Bannyak fongse dhari lagguh daerah ka'dhinto sala settongah engghi jareya  daddhi identitas seeting daerah, Lajuh daddhi pangerengah settong pertunjughan akadhi nyanyi otaba a nari. Ban badha jughan daddhi pangerengah upacara adat otaba kaaghamaan tor tradisi daerah. Sala settongah neng daerah Sumba jareya daddhi pangerengah upacara roh adhat keaghamaan sebesajhiaghin musik angklung. Hal jareya tantonnah madhaddhi sala settong cere khas budhaja tor kaaghungan lagguh daerah.


Engko' rembi' neng pengghir sereng. Samarena asar, biyasana na'-kana' ngajhak engko' amaen bal-balan neng tase'. Amaen ka tase' jiya, cora' ebhanareaghi. Maske bannya' taleyan neng tase', na'-kana' pagghun dhaddhi amaen. Engko' kadhang sampe' eghighiri bi' emma' marghana molena dari tase' sampe' talebat mahrib. Gan jiya, engko' sampe' ekoca' Messi bi' na'-kana' polana maenna engko' padana bi' bellu' lecen. Ta' kenneng tabang ban dhing ngeba ebbal, malarat se kennengnga. Gan jiya engko' pas terros maen ebbal polana engko' senneng maske tareppa'en jiya engko' ta' andi' pandhuman ka pamaen ebbal se bada neng dhunnya. Keng parcoma. Engko' ta' ebaghi asakola ebbal neng Sorbhaja bi' emma' polana emma' tako' tang soko potong dhing amaen ebbal mlolo.


Marenah mekker semmoh abit akhirreh bangau olle sittong ide. Ajiah dhe-ghinde'en cengngeng neng pengghireh danau akadik lok semangat nyareh ngakan. Tojhuennah male penghuninah danau nyemma'en bangau ben nanyaaghi keadaannah. Siasat jiah ternyata lancar. Lok abit bangau neng-enneng, deri jheu ketelak kepeteng nyemma'en. "Hedeh arapah mek cengngeng ben nyeroteng?" Kepeteng atanyah. Bangau nyeweb, "Engkok mekkeren nasibbeh kita penghuni danau riyah." "Arapah lakar? Kadik eng penghuni danau riah lok pa-apah." "Hedeh kan keng odik dinnak tok, tebhenah lok taoh. Engkok ngabbher man-kamman ngeding menossah cak-ngocak soal kekeringan se parak depak dek kawasen riyah.Tandhenah le nyeling dhibik kan? Sajen panas ben ojhen abit lok toron. Takok kita capok mateh." Kepeteng keng guk-ongguk'en ben langsung nyelem dek danau ghebey merrik pengumuman.


Mon kake terro ngarassa'enna tedung neng pengghir tase', kake bisa entar ka ghili Ghenteng. Neng dissa bada roma se lakar ghabay sewa. Sewana perroma se ghun bada settong kamar, areya dari argha satos seket sampe' duwa' seket. Keng jeddengnga bada neng lowar. Keng arassa ongghu mon kake ka dissa bhareng ban binena otaba lakena. Kake bisa ngedingaghi sowarana omba', angen se ngalesser, ban monyena mano' se kadhang lem–malem ghi' amonye. Mon kakanan make ta' ngeba dhibi', kake bisa melle neng ghir–pengghirra tase'. E dissa bada bannya' oreng jhuwalan. Molae dari jhuwal nase', jhajhan, ban kopi. Nyaman mele. Arghana ghun larang satone'. Maske larang, mon ta' ngeba pa–apa pagghun keya kodhu melle ma'le ta' mate neng ghili. Haha


Sajhen berkembang teknologi samangken, sajhen koat jughan sampeyan bisa onenge manabi perkembangan jhaman ka'dhinto lakar sajhen ceppet jhalannah. Kulah lamba' teppak ghi' SMP ruah sadhajana ca kancah kulah neka jarang se ghaduwan laptop. Se andhi' paleng se sogi sarah ruah, tapeh kulah entarrah ka warnet. Tapeh, manabi samangken neka kemmah badha oreng entar ka warnet wkwkw sadhajana ampon la ghaduwan laptop. ban badha carannah a jhaga laptop male lok ceppet rosak. Se pertama, angghuy sacokoppah, jha' ban areh ghellun. lajuh, jha' angghuy manabi bateraiah adhek ban sambih e cas, angoan pateen ghellun lajuh lanjhut ngerjain pole marennah. Hal neka soallah bisa maancor mesin laptop.


Oreng binek se mareh alakeh ben meleh ngoros roma deddhi ibu rumah tangga biasanah andik pesse adentek lakenah gejien. Mon oreng binek se pelak amassak neng romanah senyatanah bisa sambih ajhuwelen masakan otabe kakanan se le deddhi dek oreng laen. Agebey kakanan riyah tak perloh se ruwet, kakanan otabe jhejhen se gempang ben bennyak esennengen oreng. Salah settongah usaha gebey guringan kaden tempe guring, tahu isi, ote-ote ben martabak. Agebey jhejhen jiyah modallah lok bennyak ben pasteh bennyak oreng dhujen. Ajhuwel guringan riyah bisa jughen etetepagih dek berung mon lok endek ejhuwel dibik. Argenah guringan riyah bisa etentoagih deri rajeh kennek'en guringan, mon semmo abek rajeh bisa ejhuwel duebuh ropiah.


Tari Jathilan engghi ka'dhinto tarian se asallah dhari Jhaba tengah seeka'dhimmah tarian jareya e sbhut jughan sareng taria Jharan. Jathilan aropaaghin tarian se paleng tuah neng polo Jhaba. Tarian paneka a esse gereghen se nyimbolagin prajurit se a perang nompak jeren. Keng coman, penari e ka'dhinto lok nompa' jheren otaba lok naek jheren ongghuen ruah , ngalaenaghin nompak ren jherenan dhari anyaman perreng otaba biasa e sebbhut sareng jhareng angghi'en ruah. Daddhi prajurit dhalam tarian Jathilan nekakodhu nganghem aroba aghin prajurit se abharna merah, koneng ban celleng. Kostum jareah aesse dhari kaos, slempang, ketemang ban hiasen kopeng se ngaropaaghin satria se lakar le jhago dhalam medan perrang ruah.


Setiyah riyah mon terro negguh apabein tak perlu repot ben sossa kaden jheman lambek, margenah bedeh internet ben HP android riyah kabbhi le gempang. Apapole se nyamanah terro negguh bal liga inggris. Parak kabbhi oreng lakek riyah senneng dek bal, malah sampek kadheng bal sepak bola riyah gebey taruhen otabeh judi, deddhi oreng nengguh bal riyah pas esambih judi bola. Oreng se deiyeh riyah senyatanah bennyak, apapole neng Indonesia. Biasanah se ngelakoneh judi deiyeh riyah gik nak-kanak ngodeh lakek'an se awal gik burub taoh ben penasaran. Judi bal riyah taruhannah cem-macem deri pesse sampe dek bereng se larang. Mangkanah kaden bennyak oreng lakek nobar otabe nonton bareng otabe negguh acara bal meh-rammeh jiyah kadheng sambih esellingin judi.


Olahraga riya se paleng ampo etemmui ye sapedaan. Mun terro sapedana awet ta` ghampang rosak parlo ngarte carana aromat sapeda. Pertama jhe` loppae abherse`eh sapeda angghuy lap ma` le pagghun mengkilap. Kaduwe` gante rantaiya rutin ben olina, sambi coba apa ye amunyi apa enje`, biasana sataon sakale. Katello` ghante oli ben tengghu ampas rem apa ye parlo eghante apa enje`. Kaempa` mun bisa ajhalan e kennengan se bherseh kecuali ye tade` jhalan pole ta` arapa tape bherse`eh marena. Se terakhir ye saba` e kennengan se teppa` jhe` ben saromben misalla mun ekennengan se panas bisa matarapas ka ban sapeda bi` barna cat ta.


Reno satiyah kuliah jurusan tata boga neng surabaya. Reno apangrasah parloh ghebey nambeh pengalaman ning dunia tata boga se selama ini eajherih ning kulianah. Singkat caretah Reno daftar ning Resto Hotel Borobudur ning Jakarta Pusat ning posisi Cook Helper otabe Pembantu Memasak. Tugas Reno e dhinnak nyapaghi bahan kakanan se emassa'an, nyiapghi stock bahan ben rak-ngerrak bahannah. Delem sebulen alakoh engak riyah, Reno ebejer du jutah setengah. Reno bisa ngakan ning Hotellah dhedhi tak parlo luang pesse ghebey majer ngakan pole. Mangkat ben mole Reno nompak gojek ben lanjot nompak KRL. Samarenah alakohm Reno biasanah istirahat makle langghu' pagi bisa lanjut kuliah.


Drive thru jiyah cara se egebey oreng bisa ngebeh mole pessenan se tak nagghin oreng ngedhinaagih mobel, ngangghuy cara nekah pessenan bisa lebbi cepet ollenah. Cara drive thru jughan eangghuy ben McDonalds, le bennyak cabang McDonalds se bisa pessen kakanan lebet drive thru. Caranah pessen kakanan lebet drive thru nekah gebey oreng se ngebeh mobel, pertama kodhu masok gelluh teros jhelen dek loket se pertama gebey pessen kakanan otabe enoman, mon mareh pas jhelen dek loket keduek  gebey majer kabbhi pessenan, mon mareh pas jhelen dek loket ke tellok gebey ngalak kakanan se mareh e pessen gellek, san olle kabbhi kakanan ben enoman se mareh epessen  bisa pas mole otabe keluar deri kennengan drive thru.


Aghama matoron Ketab kaangghuy ngajhari otaba ngabala jha' olar reya eterrangaghi neng Al-Qur'an ban Al-Kitab se aghudha Nabi Adam ban Siti Hawa kaangghuy ngakan buwa pangataowan otaba buwa khuldi. Oreng ta' kodhu parcaja kaduwana, mon parcaja kabbhi reya bahaya. Mangkana kantos setiya olar reya bannya' dhaddhi mitologi keban jahat tape odi'en serra', para' esakabbhinna bhangsa ban naghara. Sanajjan e dalem kartun Naruto olar reya eghambharaghi hewan se jahat ban bisa odi' lanjhang kalaban oreng laen se melo nyangsarana. E dalem Naruto penjahat se ta' ghellem mate reya Orochimaru se bisa dhaddhi olar pote ban bisa asanonglot kaangghuy malanjhang odi'. Ketab otaba careta se bada e dalem ketab reya bannya' ekala' kaangghuy aghabay careta maso tokang careta.


Sapah se biasannah ngoladhi pertandingan oreng se a pede neka bha' bhakallah bisa ghaduwan motivasi se tengghi ghebey ngalakone hal se padeh otaba hal se eka'dhimmah sampeyan sennenge jughan. Dhalem settong pertandingan olahraga jareah tantonah neng budhinnah ka'dhinto bedeh tim se cokop kuat ghebey a lateh se areh bhenteng kalabhan terro timmah neka olle hasel se sae. Ban bedeh jughan pehak panitia, se eka'dhimmah hal neka lakaran daddhi perantarannah pertandingan jareah. Daddhi bannyak sarah se terlibhat dhalam agenda ban acara ka'dhinto saenggha sadhajana bisa ajhelen bhik sae. Kalabhan dhari paneka lakaran sa ajhengah ban sabedhennah jareah lkaran la aparlo kerjasama se sae.


Malemmah eppa' dheteng deri luwar ngibeh kresek pote. Ternyata tang eppa' ngibeh ghu' ghenggu' ben enoman se ekasennengih sengko' (Roteh Bakar so Es Kacang Ijo). Sengko' langsung nyemma' ka eppa' tapeh tang kaka' se ngade'ih ngalak kresek se badha e tanangah eppa'. Sengko' so tang kakak lakar la senneng roteh bakar so es kacang ijo. Eppa' ngibeh roteh bakar se arassah coklat so keju. Sengko' senneng se coklat ben tang kakak senneng se arassah coklat. Kita anikmatih kakanan jiyeh areng-bhereng e ade'en roma, rassanah nyaman sarah. Sakeng nyamannah roteh jiyah ekakan sakeddeppen langsung tade'. Pas mareh jiyah langsung ngenom es kacang ijo. Rassanah manis ben segger pas ghi' etambeih roteh se aghebey kacang ijo jiyah tambeh nikmat. Mareh ngakan jiyah, kita ta' creta'an reng-bhereng sakeluargaan.


Ajam ghuring, tempe, tahu gherrang, ban cengi etambai kemangi maso gobis pas temon sakerra', reya kakanan lowar biyasa. tahu tempena kerra'en abak tebbel keng plappana nyerrep. Paleng senneng ngakan lalapan kor cengina teppa' senyaman. Sanajjan engko' ta' nampek ka kakanan mon esoro mele kakanan se man-nyaman ango' ngakana lalapan apa pole bada jhuko' gherranga se ta' accen. Mon la bada lalapan se cengina nyaman, magghi namba nase' bannya' ta' egharassa. Mon cengi ghi' bada poko'en wajib nyendu' nase' pas saloyaghi. Keng ta' olle kloppae gobes maso kemangina, Mon ghun temon magghi tada' ya ta' rapa Ya keng mon bhan are ya enja' keya pagghun ennek keya kana' lalapan jiya.


Sampeyan enga' bhunten manabi taon 2014 neka lakar teppak osommah bal balan ban piala dunia. Se e ka'dhimmah neka lakaran se e tos dhantos sareng pan saponapan oreng se lakar senneng manabi amaen bal jareya. Lantaran kabannya'an oreng samangken dhujen amaen bal namong kan la arah pertanduangan bal se paleng lebur se manorot kulah. Sebab piala dunia biasannah bedeh se daddhi tuan romannah se bhakal mukka' piala dunia neng naghara ka'dhinto. San la omeng spah pemenangah dhalamlomba piala jareya rassannah buruh leggeh kabbhi. Kalabhan hal jareya tantonah bisa ajhaga tale silaturami antar neghara settong sareng se laennah se maghabay kita bisa oneng sadhajana vendor.


Ampo kita kenneng raconnah reng-oreng ghebey deteng dek kennengan wisata se populer ben rammeh e detengin bik wisatawan. Keng taoh njek jhek deteng dek kennengan wisata se lok populer kiah andik bennyak manfaat? Pertama, kennengan wisata se lok populer biasanah lebbi seppeh ben tenang, tebhenah wisatawan bisa lebbi nikmatin suasana alam ben keindahan panorama se bedeh tanpa lak-sellak'an ben keganggu bik rammenah oreng. Wisatawan kiah bisa lebbi tenang ben fokus nikmatin pemandangan tanpa keganggu bik dhibunah suasana. Keduek, deteng dek kennengan wisata se lok populer bisa dheddhih begien deri usaha ngerabet alam ben budaya e kennengan ajiah. Bennyak kennengan wisata se lok populer soghi bik kekayaan alam ben budaya, tapeh ampo lok olle perhatien ben dukungan se cokop.


Mon kake terro nyareya kennengngan otaba wisata se lakar bhidha bi’ wisata laenna, kake bisa entar ka pantai se beddhina abarna mera ngoda. Pantai ajiya ekoca’ pantai pink. Pantai Pink bada neng  Dusun Temeak, Dhisa Serewe, Kecamadhan Jerowaru, Lombok Temor, Propinsi Nusa Tenggara Barat. Se bhidha bi’ se laen areya, pantai andi’ barna beddhi mera ngoda. Banne ghun jiya, neng pantai areya tada’ omba’ raja sakale. Kake bisa entar ka dinna’ ghun terro tennanga pekkeranna. Neng dissa, kake bisa keya alangngoy, nyellem mon terro taowa essena tase’ se bada neng dissa. Banne ghun nyongngo’ essena tase’, kake bisa ajhelling jhuko’ se ghi’ bada neng dissa.


Nengale pa apah se kelakoh neka lakaran maghabay sadhajana macekka' ghi, sala settongah nengale lomba bulu tangkis se eka'dhimmah neka pemaennah se bhakto jaruah mennang neka reng bhinek kadok, sala la pretsasinnah bennyak ban ngaroommen namannah neghara kita reah. Nyamannah neka Greysia Poli, settong reng binek se ghaduwan prestasi se rajeh se eka'dhimmah neka lakar la jago a maen bulu tangkis. Sakeng dhari jagonnah neka sampek la e parenge penghargaan se paleng rajeh dha' Greysia jareya ban la ampon daddhi ikonnah olahraga halam cabang rekket otabah bulu tankes. Nah, aneka patot e acongen jempol melanah usahannah Greysia ghebey nyamannah ka Indonesia neka lakar la cokop kuat. Namong samangken Greysia la ampon pensiun dhari rekket, melanah la alakeh sareng reng Indonesia jughan ban samangken jghan e angkat daddhi PNS sareng pemerentah nenghara melanah jasannah Greysia jarea cokop koat dhalam maongghe cabang olahraga neng Indonesia.


Mon maca reya dhaddhi kabiyasaan bhakal naghi ban terro maca'a malolo  Engko' lebur maca Careta Panda' (Carpan) se acareta parkara lokalitas otaba adhat tape kabannya'an Carpan neng Madhura ta' bisa kalowar dari pakem se biyasana eyangghuy sastrawan kona. Seekacaca biyasana parkara kerrabhan sape se saongghunna bannya' oreng penter otamana Sarjana se paham elmo ta' Saroju' kalaban Madhura se enga' jiya. Kerrabhan sape eyangghep nyeksa sape otaba keban tape ta' bannya' se bangal ngotaraaghi polana kerrabhan sape bannya' bajing ban oreng kadhang tako' dhaddhi parkara raja mon noles parkara kajhuba'an kerrabhan sape. Bajing ban Blater mon pas sake' ate kobater nyaba dhaddhi tarowan.


Kolkas ariyah pekakas se bedeh neng roma otabe neng depor se ngegunaaghi listrik. Kolkas riyah egunaaghi gebey nyempen kakanan otabe enoman makle awet tak lekkas beruy, polanah e delem kolkas riyah cellep. Suhu neng kolkas riyah egebey cellep makle kakanan otabe enoman bisa tahan sampe pan-berempan areh, margenah bakteri tak bisa odik neng suhu seng cellep. Suhu neng delem kolkas riyah bisa sampek ebebenah empak derajat celcius. Neng kolkas bedeh kiyah kennengan se nyamanag freezer se edimmah jiyah suhuna bisa lebbi cellep sampe beluk beles derajat celcius. Mon oreng terro kakanan lok lekkas beruy, bisa melleh kolkas gebey nyempen kakanan neng roma. Lakar argenah kolkas riyah cokop larang, mangkanah bisa nabung gelluh makle bisa melleh kolkas.


Ayoh tan tretan manabi terro onengah kennengan se masyallah pernannah salaen neng bali, sampeyan jughan bisa meyos ka Madhura. teppa'eng neng Polo Sepeken. Nah, polo neka badha neng Kabupaten somenep, namong laen aleppas polo. Ghaduwan disah sabennynyak ra kerah sanga' dhisah ban loas epon 9.64% dhari loas Kabupaten Somenep. Lomayan bannyak jughan penduduk'eng neng polo Sapeken nekah, tapeh kualitas SDM mah ghi' korang. Ampon la badha Puskesmas ban Sakola'an la ampon asokkor kulah. Dhari sektor pariwisata polo Sapeken nekah ghik korang ngangka' makeh pemandangannah loar biasa mekala Bali manabi ca'en kulah. Toreh tan tretan manabi terro meyos ka Polo Sapeken.


Areh riyah Reni ajher soal tokoh adat ning pangajheren budaya ning sakolaanah. Reni ajher tentang Pangeran diponegoro. Reni pas engak mon andik PR ghebey aghember oreng. Polanah ghik buruh ajher soal Tokoh Adat, reni akhirrah mutus aghi ghebey aghember tokoh pangeran diponegoro riyah. Kalakghuknah, Reni nyiapaghi kaparloan ghebey a lukis laghhuk. Makle lekkas mareh, kalaghuknah, reni ngajhek kancanah ghebey a lukis bhereng ning romanah. Reni ngajhek 3 kancanah ghebey a lukis abhereng. Samarenah a lukis olle satengah, pas cat se ghebey a lukis benyak tadek. Polanah reni melleh ghebey 1 oreng tapeh se nagnghuy oreng katelloh. Reni ben kancanah akhirrah mutuas aghi ghebey istirahat ghellun saareh.


Negguh pertandingan olahraga se esiaragih neng youtube riyah  teppak sore otabeh malem bisa pas deddhi bur-leburan. Negguh deiyeh riyah pas bisa kapan bein ben edimmah bein, meskeh se paleng lebur lakar tetep mon negguh pas acara live otabe langsungah.  Caranah gempang negguh deiyeh jiyah. Pertama kodhu taoh bektoh jhem ben areh pertandingan jiyah, keduek mon lakar ebektoh jiyah cah-kancah andik bektoh kosong sareh be ketik judul acara nyamanah jiyah neng youtube san etemmoh pas tegguh. Se peleng penteng mon negguh deiyeh deri youtube jiyah lodhu kuat sinya ben paketten pulsanah makle tak cekkak. Negguh deri HP riyah padeh bisa ngerassaen lebur meskeh lok ajelling langsung dek kennengannah kassah.


Pantai jiah nyamanah pantai tengket. Teppak attol kassah, sang masok'ah reng-oreng kodhu mejer 5 ebuh mon ngibeh motor. Parkirannah epik. Paserreh pote ala paser pantai. Tebhenah teppak nongkah motor, sepedanah semmoh nyellem. Kodhu beberempah kaleh nyareh posisi se teppak male sepedanah bisa markir genna. Marenah jiah, nak-kanak nyareh gazebo ghebey e ketojuk'in reng-bhereng. Bedeh sittong gazebo se kosong ben kami tojuk neng sedieh. Ghilok abit semarenah nyabek kakanan, kami entar ato-foto sekejjhik. Sang tojuk neng korseh se epajungin, dheng-bedheng bedeh oreng lakek 2 mesemmak ben ngocap salam. Kami meles salam teros apinda polanah lok jelas. Marenah jiah kami ngakan ben angeng-dhungeng. Parak sore kami mole semarenah ato-foto bennyak ben merammeh bik amaen selodor.


Rama lok andik pesse tapeh andik kebbhun. Rama alakoh neng kebbhun. Sang lessoh alakoh, Rama nemmoh sittong panci. Panci ajiah e niataghi e jhuelleh ghebey ngakan. Tapeh sang e jhuelleh, Rama nemmonen 100 buwe alat ghebey manjhek. Rama heran ben ghik ghe-nerghe apah ajiah panci ajaib dheddhih ajiah mutusaghi ghebey nyabek sesuatu. Rama ngeluaraghi kabbhi lat-alat manjhek ben nyabek sittong anggor nneg panci ajiah. Marenah Rama ngejhit marghenah anggor se e sabek aobe dheddhih 100 bigghik. Akhirreh polanah ajiah taoh jhek panci ghellek ajiah panci ajaib, dheddhih panci jiah e ghibeh dek romanah. Tapeh panci se aesseh anggor ghellek ruah cek berrek eng ghebey e ghibeh. Tabhenah Rama nyareh taleh.


Kabannya'an samangken oreng se amaen games online jareya lok akadhi lamba' se kodhu bedhe neng warnet, namong samangken la ampon bisa nengghu' sareng HP. Kulah paleng sennenge manabi soro a maen ML jareya melanah kulah dhibi' ghaduwan pangajharen se rajeh dhari a maen ML neka. Kulah ajher kadhinapah caranah kita manabi bedeh neng dhalem rintangan neka bisa ngadep aghin kadhibi' ban se bisa nolong neka ghi sampeyan kadhibi'. Mela dhari paneka kulah jughan ajher kadhinapa carannah kulah kodhu nolongen badhan dhbi' sableum nolonge reng laen. Nyelamet aghin badhan dhibi' ngaropa aghin manabi kita neka lok parlo arebbhen bhekal e tolongen sareng reng laen.


Engko' biyasana mon rogina sakone' ban bannya' pagghun kodhu esokkore. Parkara jiya kan lakar kodhu ekaandi' bi' oreng se alangngoy neng dhunnya usaha. Oreng se andi' usaha areya kodhu tao jha' dhibi'en bhakal bada'a bhai rogina. Ta' pagghun ontong mlolo. Oreng mon se ta' narema dalem kabada'an rogi jiya, ya banne oreng usaha nyamana. Resiko jiya kan la epekkere kaada' sabellun majhagha usahana jiya. Dari asokkor, ban payakin jha' rejhekke areya datengnga dari Pengeran ya pagghun ghagghar keya. Maske dalem rejhekkena reya kodhu notop usahana jiya ban epaghante ka usaha se laen, se rogina ta' ghun sabarampa dhing ebhandhingaghi bi' ontongnga.


Bannyak se parlo e edukasi pentengah olahraga dhalam kapdhi'an neka sopajha lok les malessan a pede. Melanah hal jareya sajhen toronnah angka olahraga koam nak kanak ngodeh mala sajhen namba toron tingkat kasehaden ka'dhinto. Se eka'dhimmah hal jareya tantonnah maghabay sampeyan pastennah bisa lok semangat pole nyepta aghin kasehaden se sae ka badhannah sampeyan dhibi'. Kabadhaan olahraga samangken ampon la e paghampang. Melanah hal neka bisa sampeyan lakoneh e dhimmah bein, akadhi ngangka' beban, otabah keng coman lompayt tali jaruah kan bisa la ampon makelaor pello se eka'dhimmah namba jughan kasehadhan jareya ban ngalateh jantungah manossah. Ban pole olahraga se bisa elakoneh neng roma anpa kodhu entar ka kennengannah ngegym otaba kaloar roma duh cek ribettah rassannah.


Kaula toman e pakon sareng kyae kulah jareya manabi teppa' areh jumat neka ngalakoneh sonah nabi ban ngalakoneh saghalana se ampon badha neng hadis tor ketabteppak ngajih neng pondhug. Nah kalaban dhari paneka, badha neng hadis jyah manabi e areh jumat paennyak macah sholawat, mandi rajeh ban pamaosen sorat ashabhul kahfi. Nah manorot kulah jareya lakar la bendher sobab somberrah neka dhari olama' ban olama' jariah somberrrah ghi dhari Hadis ban ketab-ketab se la ampon e parjughaaghin sareng pan saponapan olama' rajeh. Dhari jareya, kulah la biasa ngalakoneh sonah se epakon kyaeh ban ghuru kaula. Sebab aneka panerangah kulah mangken banelmo se manfaat ghabay nak potoh.


Monyennah spiker neng masjid e dhisah kulah nekah lakar la semmoh nyareng Sarah. Melannah dhari paneka kulah biasannah senneng ngedingaghin ceramannah Khotib manabi la ampon bhejeng Jumat jareya sebab temannah lakar langsung pas ruah dha' tang ateh. Sateap bhaktonah bhejeng lakar la paleng senneng neka ngedingaghin teppak badha khutbah Jum'at, terakhir kata kata se maghabay kulah kaloar aeng matah Bhakto jareya neka teppak tema Lapang dhadah dhalam ngaddep aghin masalah. Saongghuna paneka kita badha neng garis ban standar Tah bhik dhibi'edeng, saenggha lok bisa e paksaen tor malonggerin. Sadhajana manossah ghaduwan bhaktonnah bhi'dhibi 'edeng jughan. Senneng rassannah reng binek kadhi'dhan kulah bisa merenge khutbah neng Masjid se bisa namba elmo ka badhan dhibi' tor reng Laen.


Sakejjha' sapa bhai se toman ngatela' Western tradisional otaba Inglourious Basterds pagghun ngeding parkara praktek magharsare asli Amerika mowang kole'en cethakgha moso, utaman eyantara suku-suku enga' Apache. Pola sabagiyan bannya' kake ta' ngataowe upacara ban cara se eghunaaghi kaangghuy parajaan ban upacara pasca-tokar. Partama, mereka ta' olle elakone mon suku se mennang la ngennes, bannya' korban otaba mon pamimpin loka dalem tokar otaba perrang. Saterrossa, kole'en cethak rowa kodhu ebaghi ka para reng bini'. Para bini' bhakal eyarak kalaban rassa kamennangan otaba eghireret lebat tana  kalaban ngennyi'. Jha' bada randha se seddhi, kole'en cethak eghunaaghi kaangghuy ngosok aeng matana kalaban simbolis sampe' kalakowan jiya enga' keng tisuna mowa.


Manceng deddhi hobi sebegiyen oreng lakek. Mancing bisa elakoneh neng songai, tasek otabe kenngengan khusu pancengan. Se e butoagih mon terro manceng jiyah kail otabe alat panceng ben caceng otabe kakanan jhukok gebey umpan jhukok ngakan. Makle manceng lok ngebusenagih bisa ajhek kancah. Manceng jhukok mon sambih nengkong bisa lessoh, mangkanah bisa ngebeh korseh otabeh jengkak kenek. Mon terro manceng riyah, pertama kodhu nyareh kennengan se sekeranah bisa olle jhukok bennyak. Mon le nemmoh kenngengan se pas, bisa entar dek kassah. Slanjuttah bisa molaen pasang caceng umpan dek kail mata pancengah. Slanjuttah lempar aghi kail pancengannah dek aeng songai otabe tasek, ben dentek sampe umpan gellek ekakan jhukok. Mon umpan mareh ekakan jhukok, alat pancingah kaden erek-tarek, mon le deiyeh tarek pancengan deri aeng pas kalak jhukok'en.


Selaen jiah ketersediaan sarana ngesse'en bahan bakar kendaraan listrik riah ghik dheddhih masalah se kodhu dhulih e sareaghi jhelen keluarrah. Ngangghuy mobil listrik ajiah sala sittong hal se bijak delem ngorangen pencemaran udara se sajen lok kekontrol pole, ngorangen penggunaan kendaraan pribadi se abahan bakar BBM ben ngeghenteh bik listrik kiah dheddhih sala sittong solusi. Keng bedeh solusi laen mon sala sittong fokus perhatian utamanah hedeh polanah lingkungan ben kepraktisan. Lebet nyewa mobil  otabeh rental mobil hedeh bisa olle bennyak keuntungan sekaligus. Make teppak mele rental mobil dhibik jiah kadheng lakar ampo cokop ngebey kita bhingong ben kadheng bennyak jebakan.


Tarian tradisional se badha neng Indonesia neka jareya lakar la acem macem modellanah ban sateap wilayah paste ghaduwan tarian tradisional. Tarian tradisional samangken la ampon seppeh peminadeeh amargha badhannah budhaja dhari loar se masok ka Indonesia. Badha pan saponapan carah sopaja neghara kita ryah bisa pajuh pole dhalam kabadhaan tarian tradisional. Sala settongah ghi negnnalaghin ka sadhajana nak kanak ngodeh manabi tarian tradisional benne tarian se jadul. Tarian tradisional se e cap kuno ban Lok eksis kadhi' samangken se maghabay nak kanak ngodeh ryah males ajher budhajannah dhibi'e tembeng sareng budhajannah reng loar. Pangarebba engghi ka'dhinto, tarian tradisional bisa masok neng atennah generasi ngodeh jhaman samangken.


Kadhineka reng oreng sadhaja, oreng se amassak neng dhalam hotel neka benne oreng dhan bedhan. Paneka asmana chef, akadhi neng tv tv jaruah. Daddhi chef neka lakonnah agabhay resep kakanan se daddhi nelai lebbhi dhalem hotel ka' dhinto. Lok ghampang daddhi chef jaruah, kodhu bannya' sabbhar ban lakonnah sarah. teros kadhinapah manabi terro daddhi Chef,carannah ghi sampeyan pertamannah asekolah gellun bhagian tata bogo otaba bisnis kuliner, nah dhari. paneka biasannah asekolah matadha' bhakto dua' sampe' empa' taon seh. Lastareh dha' neka sampeyan sadhaja bisa a praktek se kennengan se e tojjuh. Terro daddhi chef neng resto otaba hotel neka butoh keahlian se sae jughan.


Perayaan rajeh bal internasional otabeh se biasa kita sebbhut dheddhih Fifa World Cup otabeh Piala Dunia setiah teppak e laksanaaghi e Qatar. Piala Dunia riah pun le e molaen deri 20 November sampe e rencanaaghi mareah tangghel 18 Desember 2022. Ajiah pertama kalinah delem sejarah Piala Dunia e selenggaraaghi neng Qatar ben pertama kalinah delem sejarah e laksanaaghi e dleem bektoh singkat, ajiah 28 areh. Piala Dunia teppak rammeh e gelar ben dhedhdih ghu tegghuen wejib ghebey pecinta bal e seluruh dhunnyah. Neng Indonesia, nobar ajiah agenda wejib. Tapeh te ngateh, mon nyiaraghi piala dunia secara den beden bisa e pidana.


Bedeh sala settong macemmah sayoren se a nyamah jengkol. Sebegien oreng bedeh se cek senengngah dek kakanan jiah. Bedeh kiyah oreng se lok dhujen dek jengkol. Jengkol andik beuh-nah dhibih. Beunah riah se mededhi aghi sebegien oreng lok endek ngakan. Ken mun se dhujen, adek benyak eng nasek kaangguy e kakan bik jengkol riah. Jengkol bisa e massak ana-bernah. Bisa e kakebey semur, bisa e berrik cabbhi deddhi balado jengkol, ben bisa e berrik kuah santen se deddhi gule. Jengkol bisa deddhi jhukok se ana-bernah kaangghuy ngakan bik nasek. Ken mun benyak ellun ngakan jiah, mun a kemmi bisa abeuh laseng.


Jerruk riyah tombuen se asallah deri Asia ben Cenah. Deri ratosen taon lambe', tombuen riyah la odhi' e Indonesia. Kan jerruk bisa tombu ben sromben otabeh etanem e pekarangnah roma. Jerruk riyah jenis bue se ghempang e kembang aghi. Kan jerruk e serring e temmonih sabhen mosem polanah jerruk ghempang adaptasi so iklim apa'ah beih ben bisah e tanem e dimma'ah beih molaeh deri dereten rende otabeh dereten tenggih. Jerruk aropa'aghi somber vitamin C. Kandungan vitamin C bennya'en 40-70 mg vitamin C per 100 ml tagentong jenis jerrukkeh. Sajhen tuwah bue jerruk, sajhen akorang kandungan vitaminnah. E degingah jerruk, kole', aengah kabbi ngandung vitamin C.


Ketab Al Qur'an se kaaghunganna oreng Islam aghandhu' settong careta e jhaman nabi Ibrahim bakto epakon Allah kaangghuy nyambhelli potraepon se asmana nabi Ismail. Se esambhelli paneka Nabi Ismail se nasabbha dagghi' dapa' ka Nabi Muhammad. Caretana pada tape oreng se edalem careta ta' pada amargha badana diskriminasi dari barna kole' ban badana buda' sareng tuwan. Nabi Ishak reya nasabbha dagghi' asambhung ka aghama Yahudi ban Kresten. Oreng Kresten ta' ngako jha' se ebhelli reya Nabi Ismail polana Nabi Ismail bhabhar dari oreng seppo buda' otaba oreng ena. Se eyangghep ta' molja ban ta' patot dhaddhi nabi sanajjan Siti Hajar la mardhika ban dhaddhi rajina nabi Ibrahim.


Kake paleng mon nyongngo' ebbal neng stadion ban apolong bi' suporter se lakar dhujan nyanyi ban apa pole ta' tao ka atoran amaen ebbal, bisa dhaddhi kake takeco' ka cacana oreng se kadhang dhujan nyala'aghi pemaen ban waset. Caca jiya kalowar kadhang ghun ro'-noro' oca'en reng laen. Waset ecokoco polana epandheng ta' entos jaga pemaen. Kadhang mon pemaen se epandheng ta' entos amaen, kadhang olle pesowanna. Ate'-pate'. Soro kalowar ban ghante pemaen se laen. Dayya mon suporter se kadhang ta' bisa ajaga tengkana neng lapangan. Neng lapangan se kodhu tao areya, bada atoran se dhaddhi pandhumanna waset dalem ngator reng maen neng tengnga lapangan. Bada waset se bada neng gharis pengghir se tugassa ghun ajaga offset ban ebbal kalowar.


Manabih adhabu Madhureh paleng reng oreng enga'eng ghi Sate madhura ban Suramadu. tapeh parlo sampeyan onenge neng Kottah Bhangkalan ka'dhinto bedeh kennengan wisata ngerrem ban semmoh jhau dhari peradhaban oreng oreng, Nyamannah dhisah kampek. Anapah sesebbhut kampek. Amarghe bedeh Guong se lok aktif ban bentuk ghunongan neka ngampe' daddhi duwa'. Padhannah sareng bukit jaddhi namong ghunong kampek ka'dhinto lok pateh tenggih ban lok panas akadhi jeddih. manabih terro ka ghunong kampek semmoh mlarat jalurrah. Dhari pertellon gerbang Kottah Bhangkalan sampeyan miluk kiri. mangken atemmoh bharung bebek Rizky sampeyan masok gang ban teros loros mocok pokokna toro'aghin jhalan neka. mangken saketar dhari adhe'eng Gang sampek ghunong kampek saketar ngakan bhakto 30 menedhan amargha jhalannah semmoh rosak. e dhissah sampeyan jughan e bhajar sareng pernanah dhisah kampek ban ngataraneh kottah Bhangkalan.


Kuleh neka lok senneng ka enoman se badha sodannah, tapeh kulah ajhuel enoman ka'dhinto neng tang cafe. Kuleh se ajhuel taoe kulah lok senneng neka lakar logis. nama resep pah ka' dhinto soda sparkling mint. carannah sadiaghinnah sprite lime se biasa nengaleh ka'dhinto neng toko-toko. Leh dhari neka berri'aghin susu diddik jha' gelut, lajuh berrik' susu kental manes. Lajuh es batu ban seram agin sprite ka'dhinto pas e berrik en sareng dhaun mint aketar 3 helai bein, male semmoh e geressah. Manabih enoman favorit kulah neng tang cafe dhibik neka es caramel machiato. es kopi sa ebhu ommat ban semmoh strong diddhik kopinnah.


Neng Jogja bada tase’ otaba pantai se ghanteng, se kennengngenna ghi’ so’-maso’. Jogja banne ghun ekennal polana bannya’ sangkolan buddhajana, kotta karaton, ban ekoca’ Kotta pendidikan. Bannya’ oreng lowar dateng ka Jogja ghun nyare elmo. Lakar bannya’ sakola’an se epajhagha, molae dari sakola’an maba sampe’ tegghi. Nyatana Jogja bannya’ keya wisatana, otamana wisata se ta’ banyya’ oreng tao. Bada polo Ngitun se andi’ tase’ aengnga abarna bhiru. Beddhina abarna pote tera’ senga’ mata are. Salaen bisa cebbhung, neng Polo Ngitun jiya bisa keya ejhellingaghi dari attas. Kake bisa ajhelling duwa’ tana tegghi’ se bada neng ghir-pengghirra polo Ngitun ajiya. Nyaman mon ghun ghabay kennengngan neng-sennengngan bhareng ser-seranna.


E Madureh benyak oreng sepelak agebey petes. Petes biasanah bedeh se a bernah mera ben bedeh se aberna celleng. Kakanan riah mun eteghuk rassanah lentat otabeh kentel engak dudul. Petes rassanah jhukok polanah lakaran e kakebey derih jhukok. Bedeh se a rassah accen, bedeh se la arassah seddhe se e kocak petes bumbu. Biasanah petes mun e juel e beddhein toples kinnik derih plastik. Caranah a gebey petes riah ngangguy sareh patenah jhukok. Sare pateh jiah pas e berrik guleh mera otabeh guleh pote makle dedhi kentel. Jhek keloppaen pole berrik pelappa makle rasanah petes jen sedhe. Petes cocok e kakebey ngakan bik tahu otabeh rojek.


Mayu ghunaaghi bakto nengenneng kalaban teppa' kaangghuy matennang ate ban pekkeran. Manossa mon ako-lako segghut loppa bakto. tape manossa bhuto bakto kaangghuy istirahat otaba ambu lesso maelang berra'en odi' hehe. Engko' biyasana mon bada bakto ta' eyangghuy aghabay te anga' ecampor susu. pas esellae maso roko' ongghu rassa lesso e bhadhan ban pekkeran acora' dhuli elang. salaen jiya kadhang maca buku careta, maca Pokeddhan, otaba nyare berta lebat fesbuk. Keng mon la sengka alako apa paleng ghun amaen hp ghan re-saare ta' bu-ambu. mangkana mon pas agalajar otaba jar-kalenjar abak jhau tako' kalagghu'en ghi' alako pas ta' bisa nomtom. lebbi bhaghus amaen hp etembhang nibanniyan.


Bede nginoman se senyatanah benyak manfaatdheh tapeh tak pateh terkenal neng nak-kanak ngodeh. Nyamanah Nginuman konyi' accem. Ariyah senyatanah nginoman jhemoh. Tapeh jhemoh ariyah terkenal moso jhemoh se pae', pdhal bede kiyah jhemoh se tak pae', salah sittongah riyah konyik accem riyah. Konyik accem riyah biasanah bisa e belling ning oreng se jhuel jhemoh gendong otabe jhemoh ka leleng. Jhemoh konyik accem biasanah einom moso bebini' se deteng bulen, ghebey ngorangih sake' deteng bulen. Jhemoh riyah kiyah bisa ngorangih sake' tengah ben sake' lessoh. Jhemoh riyah andik khasita kiyah ghebey panas delem ben bisa bhentoh matoron berre' bheden. Mon melleh jhemon ning mbok gendong otabe jhemoh se aleng-leng, biasanah eberri' nginoman ghuleh jheih kiyah se gratisen.


Engko' maske alako seyang, kadhang lem malem, cetak tagher noro' alengleng keya polana bannya' pekkeran. Pekkeran reya kalowar polana engko' ta' andi' pengalaman alako senga' jiya neng dalem odi'. Lakona lakar ta' bannya' ngangghuy kakowadhanna bhadhan. Tape ngangghuy pekkeran ban ate keya. Dari lako mekker ajiya pas terro epadhaddhi tolesan. Engko' alako dhaddhi wartawan neng Mekkasan. Alako se lakar kodhu andi' empa' barta dalem saare ajiya lakar ngoras ongghu ka pekkeran ban buru ka bhadhan marena jiya. Mon la nemmo barta, kadhang aba' arassa nang tennang polana ghun karo nolessa neng kantor. Lakar ta' nyaman keya mon noles neng kantor, tape bi' perusahaan esoro ka kantor ghabay nyaba' nyama keya. Toro'en ebaghi noles neng lowar, tape pagghun esoro ka kantor. Alako wartawan areya lakar alako ngangghuy pekkeran.


Sabbhan areh manabi preien sakolaan neka kaula matadek Bhakto sareng hal se sae. Entah neka se ngasellaghin otaba bhunten, manorot kaula ngalakone hal se sae bisa mabelih perasaan se Lok nyaman daddhi nyaman. E sateyap Menggu biasannah kuleh tangenah pokol 5, lastarennah mandih ban a sholat. Mareh dha' nekah kulah a pede sekijji' lastarennah pas nebu' rebbe neng taneyan Roma. Lok pateh Abit se nebu' rebbe nyama'ah Keng akesrengkes. Lastarennah nyeram kembang ban tanaman hias neka neng adha'eng Roma. Pokok san la mare eseram kabbi, Rassannah neka taneya adem, nyaman ruah e tengale ban tanemman daddhi segger. Lajuh dha' neka saketar pokol 8 kulah mandih ban asarabhan sareng Reng Roma.


Keng ajiah masa - masanah teppak mereka cek bhunganah. Bedeh sittong bektoh teppak jiah Rahul lebur dek oreng binek tapeh lok e restuin bik bapak eng. Marghenah oreng binek jiah asallah benne deri keluarga soghi ben andik nyamah, sala orengah kiah semmoh ceroboh. Tebhenah teppak Rahul maksah akabin bik ajiah, bapak eng ngocak jhek Rahul ngecewaaghi ben metaoh jhek abek eng benne keluarga aslinah mereka. Rahul e soro nyengghe deri roma jiah ben e usir sampe budien. Molaen deri jiah Rohan apesa bik kakak eng. Rohan se biasanah cek leburreh negghu siaran baseball bhereng tebhenah setiah semmoh neng enengan lok akadik lambek.


Perpustakaan Nasional otabeh Perpusnas kiah nyediaaghi layanan digital se ngebhentoh pengguna ghebey ngakses koleksi perpustakaan lebet online. Pengguna bisa ngakses katalog buku, jurnal, otabeh dokumen digital laennah lebet situs resmi perpustakaan riah. Selaen jiah, perpustakaan kiah nyediaaghi layanan ngenjhem buku online, tebhenah pengguna bisa ngakses buku lok pake deteng dek perpustakaan langsung. Perpusnas kiah andik program-progrma se amanfaat ghebey masyarakat. Misallah program "Mecah neng Perpustakaan" se ngajhek masyarakat ghebey deteng dek perpustakaan ben mecah buku gratis. Selaen jiah perpustakaan kiah nyelenggaraaghi program "Mecah neng Sekolah" se tojhuennah ghebey ningkataghi minat mecah siswa neng sekolah. Perpustakaan riah le pasti masok dek sala sittong perpustakaan paleng bhagus se-Indonesia.


Mesin cuci neg compok kulah neka merekkah Politron se eka'dhimmah kulah sareng kaloargha kulah neka mellennah dhari bheng sombheng sataretanan. Mela dhari jareya kualitassah lakaran ghi lok pateh sae manabi e bandhing aghin sareng LG otabah Philips, se eka'dhimmah neka sadhajana merek se paleng e kasennengen sareng ebhu kulah. Salanjhanga ngangghuy mesen cuci neka lakaran monyennah semmoh nyareh jaruah ban lok pateh nyareng ongghu seh tape lakaran semmoh tandhes. Kabadha'an mesen cuci paneka maghabay kulah sareng kaloargha ghi tantonnah lakaran a sokkor sebab jareya ollennah bheng sombheng amargha lok ghaduwan pesse. Kalabhan dhari paneka, olle dhu taon e angghuy samangken toron bhein messennah ban segghut e pabeccek ka tokang servis. Sampe' samangken jareya kadhang kulah lakaran kengeng manabi pa apah neka serba merek se paleng bhagus bhein male look teng telletteng ngebey nyervis maloloh.


Abdhina ghaduwan corong nase' se ekaghabay atanak dha' acara rajeh akadhi mantan, lalabedhen, molodhen, tellasen, aremoh ban acara rajeh laen epon. Corong nase' ka' dhinto dhari seng roh bahannah akadhi citakannah se bisa aghabay roteh kik jariya. Nah lakar corong nekah penteng sarah manabi ghabay acara rajeh male ceppet massa' nase'eng. Melannah manabi ngangghuy dhandhang acorak lok efektif ban ngakan bhaktoh, dhaddhinnah ngangghuy corong a bantu male kalakoan nekah lebbhi ceppet mareh. Tor epon corong a bentuk kerocot nekah lebbhi ceppet massa'eng ban lok nyeksah oreng se adhey beddey. Ghampang sarah pangangghuyyeh daripada dandhang. Lok berre' ban lok panas teppa' e tegghuk ruah.


Ayoh manabi sampeyan terro onengah cem-macemmah pikakassah ebhu kulah neng compo' dhari taon 1980 sampe' samangken 2022. bannyak sarah cem macemmah akadhi mukka' toko, tapeh e rabhat sadhajanah ban asoson rapi sagalannah neh. Tadha' bandingannah sareng toko biasa, sobhung sa BHakalan epon. reng oreng kadhang manabi ka compok keng coman nengale pikakassah dhaporrah ebhu neh. Ghi kadhang manabi badha se terro neka, badha se melleh ban reggannah ghi lomayan. Sebab bhareng antik jhaman lamba' sareng ebhu ghi' e sempen dhaddhinnah ghaduwan kessan ban oreng nekah penasaran jaruah. Pereng okerrannah ebhu jughan bannyak, manabi nengale toreh ka compo'. ngobange epon ghi tak anapah, seng penteng tang ebhu ekhlas hehehe


Teppak UAS areh jiah, Gilang olle jedwel ujien penjas orkes ben matematika. Se pertama jaih matematika. Gilang se lumayan lebur dek tong bitongan lok nyangka jhek ujien matematika teppak jiah bisa cek sossanah. Gilang tebhenah ngerassah cek stresseh ben kepelengan bik mor nomor neng dhelubeng ujiennah. Tebhenah teppak le masok dek ujien keduek, ujien penjas orkes, Gilang se lebur apede dheddhih semangat pole. Gilang merrik'in usahanah se paleng genteng, apede 101% sekalean male lok kepelengan bik matematika. "Boh, Lang, cek semangatteh hedeh," kocak eng ghuruh penjas orkesseh, Pak Lutfi. Gilang kadik biasa keng adelemeh. Keng lok percuma Gilang apede marenah matematika, ajiah olle nilai paleng tegghi teppak aberkak.


Zeko, bilal ben zaim mele extrakurikuler basket mon eko mele extrakurikuler voli, amargha lebih seru ben tak pateh serius ca’na eko. Tape kadheng eko seghut ngabes bilal, zeko ben zaim mon entar ka extrakurikuler basket, eko gun seneng ngabes ben dheddi suporter namun tak seneng mon norok amain. Tape eko bisa main kiah basket dhedhina mon bede pemain cadangan ekok mesteh epele. Eko mon amain volli fasih sarah, eko seghut e panggil maso komunitas volli eluar amargha mon amain penter ben nyaman ocolnah. Eko tak pernah sombong mon e ajek komunitas laen eko mala seneng margha benyak kancanah ben ebejer maso pihak komuniassah.


PT Transportasi Jakarta ngelola dupolo dowe' bis tingkat se e anghuy ghebey wisata a leng-leng Jakarta. Bis riyah anyamah bis Jakarta Eksplorer, polanah ghun e anghuy ghebey wisata gratis. Bi-bis riyah andik pettok jalor wisata. Jalor wisata riyah aleng-leng motereh jakarta se bede ikon-ikon kotah Jakarta engak Monas, Lapangan Banteng, Tugu Selamat Datang, Bundaran HI ben benyak se laen. Jalor bis wisata riyah andik tema bhik-dhibik engak Belanja Jakarta, Cagar Budaya Jakarta, Ruang Terbuka Jakarta, Pencakar Langit Jakarta, Kesenian dan Kuliner, Jakarta Baru ben se terakher Sejarah Jakarta. Mon oreng nompak ah karen entar ka titik halte edhimmah bis riyah ambu. Oreng bisa ongghe tanpa majher ben tak aghuy kacis.


Paserah se dhujen adha'ar kakanan Mecin ? Toreh, kaula noddhuaghin kakanan mecin se paleng daddhi favorit nak kanak ngodeh samangken. napah pole mon tak mecinstore.id . e ka'dhinto neka badha acem-macem kakanan mecin akadhi makaroni pedhis, keropok seblak, cireng bumbu tabur, telentean, ban kakanan laennah epon se arassah mecin ban ekaleburen tor ekadhujenin sareng dhat ngodedhen samangken. Regghennah epon acem macem molae dhari reggha sa ebhu ropiah. Nah kan, mode sarah. daddhi pas neng kantongngah mahasiswa, otaba nak kanak pelajar. sampeyan jghan bisa melleh secara online. Badha neng shopee, gofood, grabfood. Manabih terro ngobange neng tokonnah secara langsong toroeh entar ka Jl. Ahmad Yani No.13 Bangkalan.


Mon kake melleya messen, kake kodhu melle neng toko se raja. Polana neng toko kene', bada reng jhuwal keya tape kadhang messenna se ejhuwal arowa ta' asli. Palsu. Keng ghun merkgha pada bi' aslina. Tape kadhang ajiya ghun maenan dari toko mabang arghana ta' kala saeng. Mabang ta' kala saeng ajiya, bannya' toko ajhuwal jiya lakar ghabay ngeco' bharang. Argha moda keng messenna ta' bhender. Kadhaddhiyan senga' jiya la bannya' neng dinna'. Apa pole neng kotta raja. Pada keya bada oreng ajhuwal senga' jiya. Darina terro lakkasa paju. Maske bharang haram pagghun ekakan ontongnga. Tape oreng senga' jiya ghula kennal ka dhusa. Haram ban halalla. Oreng senga' jiya ghun mata pesse. Kennal ka ontongnga malolo tape ta' kennal sossana oreng jiya ngadhebbhi messen se sala.


Program kegiaten ekstrakulikuler futsal neng SMP Dwi Bhakti Palad standar kompetensinah ghebey mraktekaghi bennyak macem teknik dhesar permaenan ben pede ben nilai nilai se e kandung e delemmah. Kompetensi dhesarrah mraktekaghi variasi ben kombinasi teknik dhesar slaa sittong permaenan ben pede se akelompok bik koordinasi se bhagus ben nilai kerja sama, toleransi, percaya diri, bengal, ngearghein laben, endek gi begi kennengan ben lat alat. Teknik se degghik e ajheraghinah dek nak kanak jiah pertama materi drible. Kegiatennah ngelakonen drible bolak balek, ngelakonen drible zigzag, ngelakonen drible bik sokoh begien delem, ngelakonen drible bik sokoh begien luar, ben bik punggung sokoh.


Odi' ben pasangan riya nemmu bhai. Mun e bengko nengghu tang Ebu ben tang Bapak dhang sakadhang pera' parkara kene' e permasalahaghi. Ben pole ye ta' pera' jeriya, mun kadhung senneng ye kasennengan orengnga, mun nguso' ye sokkorra ta' tagher ce' nguso'na. Polana ye biasa dalem berhubungan apa bhai pas dalem sabengko pole, paste bede cek cokka. Pera' ye se penting gi' sa tojhuan. Ta' neh aneh. Mun nemmu bhai pas salah jhalan ye ta' pera' atokar, tape bisa sampe' apesah. Ariya dhabuhna tang Bapak bi' Ebu se sampe' sateya ta' bhusen ngedingaghina. Apapole engko' gi' ta' tao rassana endi' keluarga dhibi'. Gi' tade' tanggung jawabbha.


Neng Jhaba Temor andi' bannya' kennengan se bisa ekentare oreng. Banne ghun reng Indonesia se bannya' dateng. Oreng dari lowar Negghara pada bannya' dateng. Neng Jhaba Temor bannya' keya ghunongnga. Maske bannya' ghunong, kennengan neng-sennengan laen bannya' keya. Otamana kenennengan se bada kennengan se eyangghuy alangngoy. Bada keya se ghun alas se bada aeng ghilina dari attas toron ka baba otaba seekoca' air terjun. Lakar bannya' kennengan areya. Keng na'-kana' bannya' mele entar ka Ghunung. Bada Ghunung Bromo, Bada ghunung Panderman se bada neng Malang. Biasana ghunong se ghampang bannya' ekentare bi' na'-kana' se ghun ajhar onggha ka ghunong. Tape jhalanna bannya' keya to-batona. Dhaddhi ta' ghampang keya. Mangkana mon ghun terro taowa, ta' rapa onggha ka ghunong Panderman. Ma'le dhingla onggha ka ghunong se lebbi tegghi, ta' takerjhat pole.


Ghebey reng-oreng se naghi dek masakan Padang, kadik rendang, jengkol balado, cenge ijo, sampe kua nangkah. Bi-lebbi setiah roma makan Padang jumlanah cek bennyak eng se asebar neng Indonesia, otamanah pulau Jhebeh bik Sumatra. Sakeng nyamannah, bennyak oreng se terro taoh resep masakan Padang, se e bhut-sebbhut sossa e praktikaghi neng roma. Padahal saongghunah masakan Padang cek ghempangah e ghebey dhibik neng roma. Apah pole mon neng romanah andik bumbu ben pa-rempah se lengkap. Polanah ghebey ngebey resep masakan Padang, kodhu parloh bennyak rempah, deri rempah se ghempang sampe se sossa e sareh. Tapeh make sep-resep se sederhana ghilok tentoh andik rassah se jheu bhidheh bik masakan Padang neng roma makan.


Macem odi'na reng dhisaan riya biasa. Molae dari kalambhi, kakanan ben bengko ye biasa. Mun bengko misalla ye jarang reng dhisa ruwa bengkona sampe' endi' tingkat. Mun tagher tingkat ruwa tandhana reng ce' soghina. Bhidhe mun neng kotta sabhaliggha. E dhisa riya bengko biasa tape taniyanna raja ben obuwanna keban bannya'. Ariya se soghi tape ta' ngatara. Kadhang bengkona kebanna lebbih raja ben begh bhagus etambhang bengkona dhibi'. Pera' abesenna penampilanna biasa, tape hartana sajhaghat. Ngakan ghun pera' tahu, tempe, telor, jhuko' tase', ajam ye dhang sakadhang bhai. La nyaman jeriya, ta' parlo mewah. Pokok kenyang, sehat, cokop. Marelah, sokkor se raja.


Bue ben sayor import lakar andik bentuk lebbih bhegus dheripada bue ben sayor lokal. Tapeh ngakan bue ben sayor import ngaselaghi konsumsi karbon se lebbi benyak deripada ngakan sayor ben buwe lokal. bhereng import biasanah lebbi larang dheri bahan se lokal, ajiyah polanah bhutu jalor distribusi se lebbi lanjheng deri pada bahan lokal. Jalur distribusi se lanjhen ruah kiyah maksah buwe ben sayor kodhu lebbi awet deri bahan lokal, ajiyah se ka ghebey bahan import ngara andik kandungan pestisida se lebbi tegghi makle bahan kakanan awet lebbi abit. Bahan import kiyah biasanah dheteng deri kennengan se jheu, pengantaran distribusi aruah ghebey konsumsi karbon ka lingkungan lebbi benyak. Dhedhi bisa e kalak kesimpulan mon ngakan bue ben sayor lokal ruah berarti ngorangi konsumsi karbon lebbi sakunik ben lebbi sehat ka lingkungan.


Bulu tangkis kiya termasuk olahraga se e sennengngi bi` nak kanak sampe` oreng tua. Mun nak kanak sennengnga paleng bannya` molae dari SD. Mun bulu tangkis alias badminton jhet olahraga se abhandhe raket bi` kok. Ta` kabbhi jhet bhajahang ka bulu tangkis riya, pera` sakadhar terro apello. Mun ta` endi` pesse melle raket ben kok, biasana ngenjham endi`na kancana. Mun edhisa oreng jarang senneng ka bulu tangkis, tape mun e kota raja biasana nak kanak kene` senneng amain, tape sayang mun abhandhingaghi ben jhaman sateya bannya` nak kanak senneng amain HP etambhang olahraga. Padahal Indonesia riya lambe` gudangnga juara bulu tangkis potra ben potre gi` jhamanna Susi Susanti ben Rudi Hartono.


Manisan dari cacap ghampang ekaghabay. cokop abhandha ghula pote ban cacap. tape bhuto bakto se abak bannya' polana nangghin jhemmur pakerreng cacap se mare ekella. bakto jiya se maabitdhan keng mon andi' oven bisa lebbi ceppet etembhang biyasana. Kalebbiyan ngangghuy jhemmuran lebbi serra' ban alami tape mon ngangghu oven kadhang ta' bisa pada maso seekaterro ollena kodhu open. Ya mon ta' open kadhang gharreng ghallu otaba korang kerreng, ya ollena pas ta' bhaghus. Manisan Cacap kodhu teppa' ta' olle talebat kerreng, ta' olle korang kerreng. mon aghabay bannya' bisa ejhuwal ban ekakan dhibi' otaba eyangka'aghi ka tamoy. biyasana manisan reya ekasennengnge na'-kana'.


Neng Kabupaten Bangkalan riyah lakar paleng bennyak oreng se agemanah islam. Termasok neng tang kampong riyah lakar paleng bennyak oreng islammah, tapeh bedeh jughen tang tetanggeh se oreng kristen tapeh lok pateh oneng ajiyah kristen protestan apa kristen katolik.  Tang tetanggeh se laen mon ngolok Pak Yan bik Bu Kris, aherrah engkok norok nyambit jiyah mon atemmoh. Margenah termasok oreng minoritas e kampong, deddhinah gereja neng tang daerag riyah bisa ekocak rang-rang lok kaden masjid ben musholla se ebbek bennyak. Teppak bedeh acara kerohanian Pak Yan bik Bu Kris aherrah sereng ngebedehagih neng romanah ngajhek kancanah se padeh kristennah, deddhinah mon teppak bedeh acara nyanyi haleluya neng romanah Pak Yan bik Bu Kris kenneng etoraen mon ajiyah acara kerohanian.


Bannya' olahraga se ngasealaghi mamfaat ka bhadhan. Banne ghun jhamo mlolo se andi' mamfaat ka bhadhan. Olahraga keya. Olahraga dhing elakone bhanare, arowa bisa mata' sake'an janton ban stroke. Seteya osom oreng stroke polana oreng bannya' ta' kenceng maghuli bhadhanna kaangghuy olahraga. Dhing ngakan ban saromban. Ngakan kakanan se ceppet dhaddhina ban se ghampang eyola. Dhing sake' senga' jiya, apa pole jan sara, pas tellat se alakoa olahraga. Ta' kera sempet pola olahraga monla eberri' sake' se sara. Olahraga areya banne ghun mabaras ka bharang dalem. Tape bisa keya mabaras bharang se bada e lowar. Areya mon elakone, olahraga bisa mamfaat ka oreng se ke'-sake'an tengnga. Arowa bisa mon alari bhan lagghu, ompamana.


Le abit engkok terro entarrah dek Coban Rondo. Engkok taoh jhek kennengan riah cek gentengah bik aeng terjun se ngalir dherres ben pemandangan se menakjubkan. Engkok bik cah-kancah kelas mutusaghi ghebey mangkat dek kassah, Kami ngangghuy kendaraan pribadi ghebey entar dek Coban Rondo. Perjalanan ngakan bektoh sekitar 4 jhem deri Medhureh. Sang teppak attol kassah, kami langsung entar atojhu dek aeng terjun. Aeng terjun se bedeh e dissah ajiah cek gentengah. Aeng se ngalir dherres ngebey suasana dheddhih lebbi sejuk ben neong. Kami afoto bhereng bennyak kaleh e adek eng aeng terjun sambih nikmatin suasana alam se tenang ben indah.


Tata caranah a bhejeng ban kabiasaan sabelummah a bhejeng tellasen aghung neka bannyak sarah manabi kulah. Bannyak parsiabhannah pokok se esiapaghin dhari awwal teppak lem malem. Molae dhari nyiap aghin kapaeloan ka masjid akadhi klambih sareng parlengkabhan sholat akadhi mukena tor sadhaja anyar. Sabelummah e setrikah kabbhighellun sareng eparenge parfum. ghu lagghunnah kes rengkes roma ghellun tor jha' kalep ngakan ghellun tekka'ah sasendok sabelummah ka Masjid sopaja male lok e sangghu a pasah. Lastarennah nekah ngenom sa tegghughen ban langsong mangkat ka Masjid. Jha' kalep jughan a wudhu' sabelummah ban ngangghuy rasoghan se paleng sae bhakto ngaddep ka Allah SWT dhalem sholatah.


Lia areh riyah mangkat lagguh dek kantor, padahal biasanah Lia mangkat pokol setengah belluk ben depak kantornpokol belluk. Tapeh areh riyah Lia mangkat pokol enem lagguh deri romanah. Tapeh, se mangkat lagguh benne Lia kedibik, kabbhi kancah kantorah lakar esoro masok lagguh ben bos margenah setiyah bedeh tamoy deri luar kotta se kodhu esambut. Aherrah neng kantor sibuk gebey nyiapagih acaranah, bedeh se nyiapagih ruangan, bedeh se nyiap agih alat kaden proyektor ben laptop, bedeh jughen se nyiapagih kakanan gebey lagguh ben ngakan siang. Untungah kancah kantor Lia riyah kompak deddhi kelakoan kantor cepet marenah. Maggih se areh lessoh deri lagguh, tapeh kabbi senneng maregnah acaranah ajhelen lancar.


Kocak eng Merdeka, kepala koki andik tanggung jeweb dek sekabbhinah kegiaten se bedeh e depor, termasok ngelola ben ngawasen koki laennah, tapeh lok kodhu amassak. Peran ben tanggung jewebbeh seoreng koki jiah bennyak. Koki kodhu bisa akreasi bennyak jenis kakanan sesuai bidang keahliannah. Koki kiah kodhu ngelakonen eksperimen ghebey nyiptaaghi resep kakanan ben ngelakonen evaluasi dek hasil kreasinah. Marenah jiah, koki kodhu amassak kakanan sesuai pessenan. Koki kodhu ngawasen staf depor e delem ngangghuy mesin ben fasilitas laennah male efisien. Koki kodhu atanggung jeweb dek han-bahan kakanan ben biaya bahan kakanannah. Koki kiah kodhu atanggung jeweb ngelola depor ben nyusun menu.


Samolenah dheri alakoh, Aldi apangrasah lapar, tapeh ning romanah tadek kakanan. Aldi pas makeluar motor ghebey nyareh kakanan. Aldi aleng-leng ning seddhi' romanah nyareh kakanan se nyaman. Polanah la malem sarah, benyak bherung se notop. Aldi pas ajhelen abek jheu, tak jheu dheri pom bensi, aldi nemmoh sittong resto se ghi' mukkak. Aldi markir motor ning parkirennah pas masok. Ternyata ajiyeh resto kakanan seafood. Aldi pas messen nase' ben cumi celleng massak bumbu madhureh. Aldi nantos abek abit sampe kakananah dheting. Ghen deteng, aldi ngakan nase' ajhuko' cumi celleng. Rssanah cumi celleng ce' nyamannha. Arasah segger ben gurih. Samarenah ngakan, aldi a bhungkos ghebey oreng roma ngakan moso cumi celleng bumbu madhureh.


Jhe` loppa oreng odi` riya paste pernah ngalami karogian. Salah settongnga enga` karogian bakto ben pesse. Bede oreng se alako lebbih dari 8 jham saare, tape riya benni termasuk ka pengabdian, pera` ye alako biasa umumma. Sela alako lebbih dari 8 jham saare, ollena pesse ce` sakone`na. Iye mun lakona ghampang ben ta` bhutoh mekker, ariya lako se mekker ye ngoras tenaga kiya, ye rogi pesse ta` pade ben standar gaji paleng kene` e daerahna. Eman kan? mangkana nyare kalakoan laen mun bisa, eman rogi ka tenaga ben pesse, kecuali ba`na la mun arassa nyaman maseh gaji kene` ben lakona lebbih dari jham umumma alako, ye ta` arapa.


Mon oreng se tak dhujen ka bheunah odeng se amis sarah, biasanah andik alternatif laen ghebey a massak odeng frozen. Odeng frozen riyah kiyah biasanah bede se labherse dheri kolek luarrah. A massak odeng frozen ghebey tak pateh lessoh polanah tak parlo ngobik ben muang kolek odeng. Mon andik odeng frozen kiya nyaman pamasok ka masakan misal aghebey sop. Biasanah odeng frozen e jhuel abhek massah, dhedhih ghun parloh bekto sakunik ghebey masaak. Odeng frozen lakar abek larang deripada odeng segger, tapeh odeng frozen la pasteh tak a bheuh, la bherse ben la stenga massak. Benyak ka ontongan mon melleh odeng frozen daripada odeng se matta ghik bede kolek na.


kalabhan sakeng dhari bannyak na pangosaha samangken lajuh lok oneng caranah ghabay bisa mukkak ide juwel napah bhein salaen jareya. Lakaran manabi neng roma neka se paleng nyaman wel juwel kakanan bhein sebab manorot kulah neka jyah se paleng rajeh ontongngah. Mela dhari jareya sadhajana lakaran ghaduwan salera kakanan se eka'dhimmah antara settong bhan salaennah kan paste bideh. Napah pole samangken kan la ampon bedeh aplikasi jaruah ban pole jyah lakaran la ghampang sarah e jhajha sareng masyarakat. manabi sampeyan onenge hal neka tantonah jyah daddhi sala settong ide usaha se sampeyan kodhu kalakone sopajha bisa lebbhi ongghuen pole manabi ngalkone neka.


Perusahaan elektronik merek samsung, makeluar model HP anyar se laen dheri se lain. Hp riyah e nyamain Samsung Galaxy Z Flip3, Padeh moso nyamanah, HP riyah bisah e lepet, e flip. hP riyah begien dheri  seri Samsung Galaxy Z dan se e rilis tanggel 11 Agustus 2021. Hp riyah andik leber layar 6.7 inci. HP riyah andik kamera begien budih ben begien adek. Kamera begien budih andik kualitas 12 d tambein 12 MP ben kamera begian adek andi kualitas 10 MP. HP riyah andik kapasitas batre se rajeh. Rajenah batre riyah sampe 3300mAh. HP riyah e jhue ning kisaran argeh 20 sampe 25 jutah ghebey sittong HP nah.


Panci presto sala settong alat ghebey a massak sebisa mededdhi aghi kakanan jiah lebih lembu otabe dhulih massak. Misallah engan jhukok deghingah sapeh, mun terro dhuliah pua dhegingah kelaben cara se sekejhik bisa ngangghuy presto jiah. Panci presto arapah mik bisa meddehi massak-an dhulih pua, polanah a manfaataghi tekanan uap-ah aing seteghik kaangghuy mededdhi aghi kakanan bisa pua otabeh lembu ben pelappa sebedeh dhulih nyerep dek deghingah. Selaen jiah, mun ngangghuy panci presto lok usah kebeter kelaben gas se eyangghuy. Polanah panci presto jiah bisa lebi irit dek ka gas. Selaen irit dek gas, vitamin sebedeh neng kakanan lok elang maghi degingah e massak sampe pua.


Bedeh settong bereng se cek wejibbeh bedeh neng depor. Selaenn wejib,bereng jiah bisa mededdhi gempang mun a massak. Abek lok kepanasan mun terro a gheluuyah. Bereng jiah se e kocak sotel otabeh mun cak eng reng jebeh spatula. Sotel riah robenah engak pedeng lanjheng ken lok lanjheng sarah. Degghik e koncok-eng jiah sekottah lebih lebaran kaangghuy beddenah kakanan se e gheluyyah. Sotel biasanah e kakebey derih kaju. Bedeh kiyah se e kakebey derih stanlis. Selaen jiah bedeh se e kaebey derih bahan silicon deddhi engak karet ben engak plastek. Sotel riah benyak sekot ben gunanah. Bedeh se gebey a guring, bedeh se e kebey dek kah kakanan se a kuah.


Ghi' teppak are menggu lagghu kaula sareng ebhu meyos ka Pasar kalaban kaula terro ngebey epon Risoles Mayo. Meyos ka pasar saketar pokol 7 lagguh, lajuh ka toko roti melleh han bahan kakanan, antara epon : Tepong paner, tepong teriguh, telor, mayonis, sosis, caos, sareng mentegah. Saketar pokol 8 an neka, kaula lajuh adhantos ebhu se le melleh neng kennengan laennah. Amargha kita a pesa. kaula abadhi Risoles Mayo ka'dhinto sabenderrah terro ekaghabay bisnis kenne' ban ekakakn jughan sih. tak abit adhantos ebhu, lastarennah 15 menit abdhina sareng ebhu mole dhari pasar se cokop rammeh nekah dhari biasannah, amargha bhakto jariyah teppa' masaran.


Setianah bennyak se lebur ngakan kakanan leghis dheddhih. Selaen lok bennyak ngabik bektoh, arghenah cenderung lebi mode ben praktis. Tapeh sanyatanah, kakanan leghis dheddhih jiah lok becce' ghebey kesehaten. Kakanan riah biasanah e sebbhut junk food. Ariah ngara dek kakanan ben enoman se dhiddhik nutrisinah kadik vitamin, mineral, ben serat, tapeh tegghi kalori, lemak, ghuleh tambaan, ben/otabeh buje tambaan. Ngakan kakanan kadik riah jhubek dek abek, otamanah mon e kakan ghebey konsumsi reh-se areh. Marghenah ajiah bisa ningkataghi resiko obesitas ben sakek kronis kadik penyaket kardiovaskular, diabetes tipe 2, penyaket ateh alemmak se non-alkohol ben beberempah kanker. Mangkanah kakanan riah lok becce' sarah mon e konsumsi ring-sering.


Sela senneng naik ghunong so cakancanah. Sabhen bulen, Sela nyempat aghi ghebey naik ghunong se bede ning Jhebe Bere'. Sela biasanah naik ghunong, mangkat dheri Jumat malem samarenah alakoh sampe Minggu malem. Ning Minggu pagi, Sela biasanah la ajhelen mole toron dheri ghunong. Biasanah Sela nompak transportasi umum so cakancanah mon entarrah ka ghunong. Ghunong se toman e kentareh moso Sela ariyah bede hunong papandaya, ghunong cikurai ben ghunong ciremai. Sabhen naik ghunong Sela pagghun nyambih kakanan dhibi' polanah tak kabhi ghunong bede oreng se ajhuelen kakanan. Samarenah toron ghunong, Sela biasanah langsong nginon CDR otabeh susu beruang makle tak sake' ben tak pateh lessoh. Polanah senin kodhhu masok alaokh pole.


Neng Sumatera Selatan, bada roma adhat anyama Limas. Roma adhat reya andi’ lantai se atingkat se andi’ arte otaba abakkele dari arte buddhaja maghersare se bada neng Sumatera Selatan jiya. Biyasana esebbhut Bengkilas. Dari jhau, roma reya pada bi’ roma pangghung se bannya’ tiyang-tiyang se naccek ka tana. Roma adhat reya andi’ lebar emolae dari 400 sampe’ 1000 m2 ban biyasana eyangghuy ghabay koloman otaba bada acara adhat. Rangka roma adhat jiya ekaghabay dari kaju seru se la malarat temmona. Gharabhan laenna agharap keddhung, lantai, ban labangnga ngagghuy kaju tembesu. Dhing tiyang se epanaccek jiya akaghabay dari kaju unglen se tahan ka aeng. Roma-roma jiya sampe’ sateya bisa ejhellingaghi neng Sumatera Selatan. Ghi’ bannya’ badana maske jhaman la aoba kabbhi parkara gharabhan roma.


Dhalem kaadaan Corona aneka pasti sadhajana eromaaghin ban busen ngalakone neng Roma amargha lebbhi bannyak kosongngah. Cara-carah Laen se bisa mabadhi bhakto luang nekalebbhi areggeh salah settongah engghi ka'dhinto Ngalakone Aolahraga. Anapah? Amargha hal neka sepele namong bisa ghaduwan manfaat se loar biasa. Aolahraga selama 15 menet dhalem sa are la ampon ghaduwan manfaat se loar biasa manabi elakoneh secara rutin. Bisa ngalakone lari alengleng lapangan, ngangghuy treadmill, otaba sakeda stretching biasa Lok anapah. A olahraga sateap areh bisa maghabay badhan neka lebbhi sehat ban lebbhi sae kalangan makuat sistem imun tubuh neka se butuh gerakan kalaban pekkeran se lebbhi rileks otaba tennang. Daddhi bileh molae aolahraga dhalam Bhakto luanggah sampeyan?


Bektoh osom preian semesteran sekolaan, Lita asareng cah-kancanah entar neng Batu Malang  polanah terro ngerassaen amaen bik ngenep e villa. Bennyak  macemmah pilihan villa se bedeh e Batu molaen se argenah penyewaan jiyah mode sampek larang. Lita sakanca'an aherra mele Villa Panderman Batu se argenah lok seberempah larang. E villa Panderman Batu nekah Lita bik cah-kancanah ngenep duwek malem. Villa se epessen nekah bangunannah rajeh, bedeh tellok kamar ben duwek jedhing. Lita sekancaan  mareh melle bahan kakanan se gebey emassak neng depor. Kancanah Lita bedeh se renang neng  kolam renangngah villa magghiyeh cellep. San malemmah Lita sakanca'an negghuh film e TV terros karaokean sampe tobuk.


Tang esbok jiah andik alek de ngode'en, binek. Tang bebek jiah andik duwek anak. Lakenah ajhuelen enyor neng pasar. Tang bebek dhibik ajhuelen kelambhih deri romanah. Pelanggannah jiah bok ebok neng sekolanah anak eng. Ajiah kiah lebur dek merk merk larang semacam Hush Puppies otabeh Daniel Wellington, Charles and Keith. Tang bebek jiah selaen ajhuelen reng bhereng deri Shopee yeh ajhuelen reng bhereng se bedeh merk'eh. Akadik bok ebok sosialita neng kabupaten se biasanah lebur bhereng amerk ben norok PO dek kancanah se ajhuel reng bhereng jiah. Tang bebek deri roma ajhuelen reng bhereng fashion jiah dek cah kancanah se bennyak e minatin.


Asela reya barung se bada e Dhisa Camplong ban la bannya' oreng manca tao. barung reya bannya' menu se acem-macem. kennengnganna keya bhaghus polana bada e pengghir sereng ban mon messen kakanan ma'le ta' ghringngghing nantos bisa messen kentang ghuring, tahu ghuring, otaba kolat teppong ghuring. arghana ta' pate larang, rassana nyaman mangkana bannya' oreng ambu ban entar ka Asela rombongan. enumananna pada ghenna', bada es te, es jherruk, es lemon, susu soda, ban enuman setiyaan se ekasennengnge na'-kana' ngoda. bada kennengngan ato-foto keya dhaddhi ta' ghun olle kennyang mon entar ka Asela. Bada keya nang-kennanganna se aropa foto. Mon entar ka Asela bisa bhundhu' keya kakananna dhaddhi bisa eghiba mole.


Bingkeng areh riyah rammeh neng-mankamman oreng acaretah mixue. Mixue riyah berung se ajhuwel es krem ben teh se bennyak macem rassanah. Argenah mixue ngode ben rassanah se nyaman mangkanah pas esareh oreng. Salah settong kennengan se jhuwel mixue neng Sorbejeh bedeh neng Ngagel, se toko riyah bedeh eseddhik'en toko benang raja. Berung mixue riyah serrenhg rammeh bik oreng se melleh es krem ben teh. Bangunan berungah dibik kennek, mangkanah oreng se antre melleh ketelak sellak. Neng mixue seng paleng gerus ekesenneng oreng jiyah es krem, polanah rassanah manes, ollena es krem bennyak ben argenah ngode coman belluk ebuh ropiah. Mon rassah teh  nah manes biasa bein, seng paleng gerus mon teh se rassa boba sundae.


Parlo sadhajana onenge dhalam dunia kalakoan samangken kodhu ghaduwan skill se angghe jareya larang ghjinnah ban termasok hal se kodhu sampeya ajherin lebbhi lanjut. Skill areah ngiditor otaba content creator. Cokop ngandellaghin teknologi tor aplikasi terkini se bisa maghabay sampeyan e ketarah ghaduwan skill se rajeh padhal aneka coman hobi se bejer, sampeyan berarti bedeh neng kalaoan se nyaman. Badhannah teknologi tekni samangken kodhuna ngara aghin ka hal se positif jareya sopajha bisa ghaduwan manfaat ka badannah dhibi'. Misallah manabi nyareh lakoh skill tambahen neka ghi paham teknologi se terbaru samangken jareya. Hal paneka tantonah kodhu ghaduwan semangat tengghi sopajha bisa lebbhi onenge manfaattah.


Mie sala settong kakanan se bennyak ekakan bik oreng, biasanah oreng ngakan mie mon males se ngakannah nasek. Bennyak macemmah mie riyah sala settong contonah bedeh  bihun. Bihun riyah bedeh se egebey deri tepong beres bedeh kiyah se egebey deri tepong jeghung. Bihun riyah bernanah pote ben tepes nek-kennek. Oreng agebey bihun riyah biasanah etomis epasangen wortel. Ngakan bihun riyah sehat, polanah andik zat gizi kaden karbohidrat,  protein, mangan ben vitamin A. Bihun riyah olle ekakan ben areh tapeh kodhu jek bennyak gelluh. Mon massak bihun riyah kodhu e rendem ngangghuy aeng panas gellun bektonah  5-7 menet otabe kengeng e kellah bik aeng ngalkal korang lebbi 3 menet. Pas le san mareh massak, bihun pas bisa emassak.


Sayur riya somber kakanan se kodhuna wajib ekakan oreng polana bannya` agandung vitamin bi` mineral. Tape ta` kabbhi sayuran engko` senneng, contohna daun kates. Jhet bhagus daun kates, tape rassana ruwa ce` pae`na. Maseh e massa` oseng pas epaealang rassana, engko` pagghun arassa ta` cocok ejhile. Ta` kuat bi` pae`na se kaluar dari daun kates. Engko` benni pecinta sayur, engko` dhang sakadhang ngakan sayur, engko` lebbih senneng ngakan kerengan, tape ye ta` bejhi` ka sayur. paleng senneng sayuran ye kentang, brokoli ben sawi. Apa pole mun ola`anna model oseng, capcay otabe kuah seggher enga` kuah manis. Ongghu mantep apapole mun etambei sambhal.


Pertama kalennah kulah olle kalakoan jareya akherrah kulah capok bisa nemmoh kancah lakoh neng bhagian kulah jughan. Namong sengkat careta, kulah neka e pakaloar melanah jareya lebbhi sae daripada kulah. Akherrah sengkat deiyeh kulah e PHK sareng pihak kantor melanah alesannah neka lok ghaduwan pole dana ban bedeh pamangkasen jaruah. Akherrah kulah neka la ampon ngangghur dari jareya mon keng kulah ghi bejik sarah atas kadaddhiyan neka ban rassanah neka dhukah rapah lok neng bendinganghin pokok na. Melanah dhari jareya akherrah kulah lajuh meyos nyeareh kalakoan laen. Ghi manabi kulah la ampon ekhlas sebab sadhajana ghaduwan rejekeh bhi' dhibi' edeng.


Ayam Den Lapeh areya lagghu dari Sumatera Barat otaba Minang. Maske lagghu seddhi otaba aesse kasossa’an, Ayam Den Lapeh epadapa’ dalem kabada’en senneng. Bisa ejhellingaghi dari monyena. Lagghu reya da’-kaada’en eparamme bi’ panyanyi Minang se ekennal bannya’ oreng bakto jiya, Elly Kasim. Ayam Den Lapeh reya egharap bi’ Nurseha, monyena dari Abdul Hamid. Ajam neng Minang andi’ arte se argha. Polana reng lamba’ ta’ bannya’ oreng se bisa ngobu ajam. Bila eker-pekker, banne ghun sossa polana ajamma mate, lagghu reya aghambaraghi caretana Nurseha se kandhas sabellun entar ka pangolo. Lakar bada arte laen dalem essena. Nyamana lagghu ya pagghun bannya’ andi’ maksod laen, se ta’ bannya’, se noles kodhu tao.


Manabi sampeyan terro olleah hasel se rajeh sateap bhulannah, cobak bein ngalakoneh pan saponapan cara ka'dhinto sopajha sampeyan bisa onenge carah jareya bisa madaddhi sampeyan miliarder. Pan saponapan carah ka'dhinto engghi paneka, sampeyan ghduwan obheng misallah jareya 10 juta dhalam se bhulannah. Hasel eka olle dhari a lakoh neng kantor se e kennengen sapeyan, Namong sampeyan gduwan skill ghabay a dhagang, se e ka' dhimmah sampeyan bisa ngaselaghin pesse se jhau lebbh bennyak, sebab aneka ghadyuwan omset se lebbhi rajeh dhari oreng se alakoh neng kantor bein. Manabi dhari jareya kulah yakene pesse neka bisa daddhi hal se paleng sae ghabay kaontongan neng jangka tenga.


Bektoh pandemi virus corona jiyah sekolaan kabbhi masok'en onlen, sekolah ben ajher onlen ben pole sajjhen bennyak tugas. Pas teppak anyar sekolah onlen jiyah ketepak'en  Rima gilok andik laptop dibik, aherrah Rima ngenjem laptop dek sepoponah nyamanah Nisa. Laptop se eyenjem jiyah egunaaghi gebey ngerjaagih tugas makalah deri sekolanah. Kebetulan lakar Nisa lok ngangghuy laptop jiyah, aherrah Nisa nesser dek Rima pas mberrik ngenjem laptop. Polanah sereng eangghuy Rima, pas bit-abit laptoppah Nisa jiyah e melleh bik Rima, argenah ngode Rima keng majer sejuta lemak ratos ebuh. Laptop jiyah gik beccek merk ah toshiba, bernanah celleng. Meskeh melleh laptop bekas, keng bisa egunaagih gebey ngerjhaagih tugas sekolaan.


Berung kopi semangken jen benyak se mukka. Benyak-eng berung kopi lok padeh bik berung kopi sebelummah se karo ajuel kopi celleng otabeh eberrik susu berieh. Semangken, benyak berung kopi se andik cara anyar makle kopi rassanah a cem-macem. Bedeh se e berrik susu, krim, otabeh tambaan laenah. Selaen jiah kopi semangken rassanah bennik angak berieh. Bedeh se ebrrik es batu se mededhi aghi es kopi. Bedeh kopi se e berrik krim, keju, ben coklat. Es kopi se engak jiah e kesenengin bik nak-kanak ngudeh polanah andik rassah se ana-bernah. Adek salanah dek tretan sedejeh kaangguy nyoba kopi se ana-bernah riah.


Tellasan topa' reya saminggu samarena tellasan petra otaba tellasan Idul Fitri. Sanajjan banne teppa' ka banne are rajana tape mongghu oreng dhisa, tellasan reya lebbi raja etembhang tellasan laen. Orenga bannya' aghabay topa' ban aghabay cem-macem kakanan dari bahan otamana iya areya topa'. Tellasan topa' segghut eghabay bakto kaangghuy ajar-kalenjar maso kanca otaba bhala. Apa pole paraban maso lanceng se ghi' kal-bhakal biyasana atamoy pas nyambi bhakalla ka romana, mare jiya jar-kalenjar biyasana pagghun ka ghir sereng. Oreng Sampang biyasana entar ka Camplong ban paste sella' maso oreng jar-kalenjar dhala malem pagghun sella'. Tellasan topa' biyasana dhaddhi panotopbha tellasan petra ban mare jiya biyasana bhakal pada maso are biyasa.


Kita onenge manabi tokoh adhat ka'dhinto jellas oreng se tengghi neng dhalam kadudughen nah tor paleng e hormadhin sareng masyarakat adhat ban bisa mamareaghin sengketa adhat sebab la ampon oneng hokom adhat tah. Kabadhaan tokoh adhat ka'dhinto ghaduwan peran se cek pentingah manorot kulah sebab bisa ngompolaghin massa ban masyarakat tor bisa ngara aghin, ngontrol, ngawas aghin ban daddhi pangala' kapotosan, saenggha bisa mampengaroen masyarakat adhat. Hal jareya cokop penting dhalam ngakak aghin kapotosan se e ka'dimmah kepala adhat paneka ampon la e percajein sareng masyarakat. Kabadhaan nah epon jughan Madaddhi Sagala aspek dhalam wilayah adhat ka'dhinto pagghun e jhaga.


Mara kabbhi paenga`, mun oreng riya odi` e dunnya ta` abit ben ta` kadhibi`an. Manossa riya oreng se paste aghantong ka oreng laen ghebey bisa ngodi`i odi`na. Bede batassa oreng odi` kadhibi`an. Kabbhi ye bhutoh nyamana reng laen alias tatanggha. Mun ta` kennal ka tatanggha ye mompong sateya gi` odi` ye kodhu kenal tatangghana. Mun ta` kenal palang. Coba` ba`na pekker ye mun odi` edhisa`an kodhu kenal tatanggha. Reng dhisa riya mun orengnga lebur bhakal ekapolong pas ta` usah emo` nyare pertolongan mun bhutoh, biasana langsung nyandhar dhibi`. Ta` pade bi` reng kotta se begh bi` dhibi` odi`na, tape ye mun sake` otabe kapatean kan maste bhutoh tatanggha.


Dhari data se ampon badha dhalam herbalife Nutrtion jareya ampon la e jhabar aghin manabi hamper 9 dhari 10 nak kanak ngodeh percajeh manabi usia se paleng sae ghaduwan bisnis neka korang dhari 40 taon, otaba epon bisa e jhabaraghin lebbhi jellas pole neka saketar omor 27 taon. Usia jareya manorot kulah ghi duh cek saennah manabi ghaduwan bisnis se ampon a jhalan ban la taoh alu bisnis jareya kadhi napah. pan saponapan oreng tarotamannah nak kanak ngodeh samangken ampon la mellak ghaduwan usaha dhibi' neng roma. melanah dhari paneka, ghaduwan usaha jareya lakar la majenjhi aghin kalabhan jareya. pan saponapan oreng lakar la kodhu ghaduwan bisnis otaba elmo dhagang.


Kandungan EPA ben DHA e delem accem lemak bhendheng presto kiah bisa nyegghe bedenah dere ngegumpal tebhenah nyegghe bedenah serangan jantung koroner. Accem lemak riah kiah sifatteh hipokolesterolemik se bisa noronaghi kadar kolesterol. Ghebey bok-ebok se ngandung, accem lemak jiah bhagus ghebey pertumbuen sistem saraf, otak, ben kecerdasen janin bik nyegghe depresi.Selaen jiah, bhendheng presto kiah andik kandungan kalsium, fosfor, zat bheseh, retinol, vitamin A, vitamin B1, vitamin C, ben karoten. Kandungan riah bhagus ghebey kasehaten mata, kekebalan abek, tolang, ben ghighi. Ghebey nikmataghi jhukok bhendheng presto se le e kemas keng parloh e kukus otabeh e ghuring sekejjik bhein. Jhukok riah saongghunah le massak lebet proses presto.


Senneng rassannah manabi kulah olle ban ghaduwan hp se pertama kalennah. Kulah bhakto jareya lakar la apessennan ka ebhu ghebey menta ngobenge hp sebab e kaparlo sarah. Kulah ngocak ka ebhu teppak molennah sakolah jaruah, ban adhabu manabi hp neka penting sarah ghabay nak kanak siswa. Kemmah lambha' jyah sobhung kebhijagen akadhi samangken manabi a sekolah roh. Lok oeneng pole, akherrah kulah neka capok eberrik pesse sareng tang kakak ban e melle aghi neng SOrbhaja, sebab e ka'dhissah lebbhi mode ban lebbi lengkap dhari neng Bhangkalan. Akherrah laggunah neka e parenge sareng tang mbak ban lansong e cocok aghin hp nah neka takok badha se kaleroh.


Neng dapor se abau apa'. Engko' ngatela garpu se agantong neng baddhana pereng. Garpu ajiya ajhelling padana nyerrangnga engko'. Garpu ajiya biasa eyangghuy oreng mon ngakan mie. Oreng se biasa ngangghuy garpu mon ngakan mie, biasana garpuna etegghem. Pas ngalak mie sambi epoler-epoler. Makle mie jiya ngae' neng garpuna ban ghampang ngakanna. pasanganna garpu biasana bada sendo'. Sendo' biasana ghun bisa ngala' kakanan se bada kowana. Senga' ngakan mie. Lakar pantes ngakan mie ngangghuy sendo' ban garpu. Sendo' ngala' kowana. Garpu ngala' miena. Jhamanla lakar bannya' se aoba. Molae dari oreng ngakan ngangghuy tanang. Ya' sateya bada garpu. Keng lakar ta' ros-terros oreng bisa ngangghuy tanang malolo. Ya masa' keya mon ngakan awa-kowa pas ngangghuy tanang. Apapole kowana panas. Nyaman tanangnga ma'le kello'.


Areya sabhaliggha dari cara terro malempoa. Areya cara aghuna ka oreng se andi' roma tegghi otaba se bada tingkaddha. Cara reya eyangghuy bi' oreng se terro makorosa. Cara areya bisa elakone bhanare neng romana. Keng monla andi' roma tingkat ban kennengngenna otaba kamarra lakar bada neng attas, nyaman. Cara reya ta' osa ekaneyat. Dari onggha toronna kake, areya bisa keya makorosan. Kake bisa ajhalan dari baba. Ta' osa aberka'. Nyaman ghun ajhalan neng roma ban ta' makaloar pesse bannya' ghabay melle obhat terro korosa otaba terro makene'a bagian bhadhan laenna. Coba' molae ghan lagghu. Keng mon terro legghisa ya sambi aberka' maske ne'-sakone'. Ma'le legghis koros ban andi' bhadhan se lakar terro ekaandi'a.


Lagu Tandu’ Majang eyangghit taon 1940 bi’ oreng Madhura asal Bhangkalan, areya R. Amiruddin Tjitraprawira. Asal Tandu’ andi’ arte ngombar dari tase’, tape ghita’ dapa’ ka pengghir. Dhing artena Majang areya amigha’ jhuko’. Dhing epapolong, Tandu’ Majang andi’ arte reng majang se para’ datengnga dari tase’. Sakabbhinna Tandu’ Majang andi’ arte dalem. Majang banne kalakowan arena neng Madhura maske bannya’ tase’ se ngalelenge polo. Reng Madhura ghi’ karaddhu ka kalokowan se bada neng dharat. Atane. Bada oca’ ta’ atane’, ta’ atana’. Lagu reya aghambaraghi usahana reng Madhura neng tase’. Lakar ongghu alako maske akalong nyaba dhaddhi tarowanna. Lakona reng majang lakar semma’ bi’ pate. Mon tako’ alaban omba’ ban angen santa’, soro jha’ ngal-bangal alako tase’. Tako’ mole kalambhina malolo. Haha.


Barung Bebek Rizki lakar la penter nyare kennengngan oreng enga' keng kodhu ambu apa pole kakananna nyaman. kennenganbse lebar ta' masompek ban mare ngakan oreng biyasan rangrang dha-kandhaan abak abit polana se lebat ejhalan reya paste oreng se kabhuru. se dari Madhura ka Sorbhaja tako' sella' otaba ecapo' macet. se dari Surabaya tako' kamalemman dapa' ka romana otaba oreng se andi' kaparlowan sakejjha'. Oreng ondhur dateng dhaddhi sala la kennenganna leggha oreng se ghi' bhuru dapa' ta' sella' ban tennang. mejana bherse terros bhan mare ngakan orenga nyenggha palakona ngangko' pereng ban ngellap mejana. oreng se ambu ta' toman kasta dari sakabbhinna


Kompor induksi riyah e nilai lebbi aman polanah tak ngasealghi apoy ben tak kerah bedeh kebocoran gas polanah tak angghuy gas. Kompor induksi riyah, maskeh tak saterkenal kompor gas, tapeh kompor induksi riyah andik peminat. Benyak produsen dheri merek kompor, se la aghebey produk kompor induksi riyah, misallah engak merek Maspion. Argeh kompor induksi riyah cenderung lebbii mode dheripada kompor gas. Argeh kompor induksi riyah bedeh ning kisaran 200 ebuh sampek 500 ebuh ghebey kompor induksi sittong tungku. Benyak kiyah kompor listrik se abherrik kemudahan ghebey e sambih dhekmandimman, misalllah engak kompor induksi portable se fleksible e sambih ben e anghuy ning dimmaan bhein pokoknah benedeh aliran listrik. .


Kake mon terro andi'a bhadhan ganteng, coba' kake melle barber otaba bharang berra' se bisa eyangka' ngangghuy tanang. Ka'-angka'an jiya aghuna bisa maraja bhadhan. Kake ghun ngangka' bharang se berra'en ajiya acem-macem. Korla pada bi' kowaddha kake ngangka' bharang. Tape ca'en engko', kake melle ka'-angka' jiya dari ghan berra'en lema keloan. Ajiya la cokop maske tanangnga kake ghita' aesse. Engko' polana mare ngangghuy bharang jiya. Tape engko' nyewa kennengngan ghabay olahraga ka'-ngangka' jiya. Entar ka kennengngan gym. Kake mon terro ta' rowweddha amelle. Tape mon andi' dhibi' jan nyaman keya. Mon nyewa ya nyaman keya. Lengkap make amaena da'rama'a bhai neng jiya. Cokop majar dari sapolo ebu mon ta' laghanan saarena. Mon laghanan sabulan bada ra-kera arghana rowa ghan pentong polo lema' ebu.


Oreng se breprofesi dhedhih Dishwasher ning restoran lakoh e angghep enteng ben rang-rang e jhelling perannah. Padahal mon tanpa reng-oreng riyah restoran ben resto tak kerah ajhelen. Dishwasher ariyah andhi tanggung jawab ghebey abherseen depor ben a bherseen pereng, gelas, sendok garpu ben alat depor se lain. Delem usaha kakanan, kabhershean ruah hal se paleng penting selain rassah kakanan ben kondisi resto. Neng restoran se rajeh, pasti benyak peralatan massak se eangghyuy. Dishwasher ariyah andik tugas ghebey ngatur ben natah peralatan ngakan. Mon alat massak ben ngakan tak eator, depor pasti akan rombuh ben kegiatan a massak pagghun tak efektif ben efisien. Ajiyeh arapah peran Dishwasher ariyah cek pentenggah.


Mara nak kanak mompong ghi` ngode paleng enje` tao ka salah settong permainan e olahraga. Jhe` per kuper ghellu. Olahraga voli contohna bannya` manfaatta se erassaaghi ye ruwa ben bede ennam oreng sakelompok bisa ajhar beremma carana kerjasama se bhagus dalem mencapai tojhuan, bisa masehat ka abe` polana mun oreng senneng olahraga jarang sake`.Terros manfaatta pole ghebey cara berprestasi ben angghuy hiburan ma` le ta` bhusen. Mun ajhar pangajharan malolo tako`na spaneng ben bisa endi` bakat laen. Ben pole dhaddhi sarana nambeh kanca anyar. Salaen ruwa ye nambah bentuk fisikka abe` se lebbih bhagus e abes ben terkontrol. Mara pasenneng ka olahraga.